Najviši državni zvaničnici u Crnoj Gori pozdravili su odluku Evropskog savjeta da se otvore pregovori sa Crnom Gorom o članstvu u junu naredne godine uz uslov sprovođenja reformi. Crnogorski zvaničnici ocjenjuju da je to uspjeh države i najavljuju savlađivanje i najzahtjevnije faze evropskih integracija.\nOdluka Evropskog savjeta da se otpočnu pregovori ukoliko sprovede napredak u oblasti vladavine prava i borbe protiv organizovanog kriminala i korupcije, potvrda je kvaliteta dosadašnjeg evropskog puta i reformi, predstavlja najavu napornog posla u najzahtjevnijoj fazi integracija i očekivanoj proceduru, saopštili su najviši\ndržavni zvaničnici nakon odluke o uslovnom početku pregovora, premijer Igor Lukšić, predsejdnik Filip Vujanović, šef diplomatije Milan Roćen.\n"Znamo koliko je teško baviti se osnovnim životnim problemima u godini koja je za nama, a još više obaviti tako korjenite reforme i zaslužiti priznanje koje je Crna Gora danas dobila. Krenuti u posljednju, najtežu i najzahtjevniju etapu u evropskim integracijama, ali fazu u kojoj su očekivanja velika, a kojima smo mi pokazali da smo dostojni poštovanja koje je ova zemlja zaslužila", poručio je predsjednik crnogorskog parlamenta Ranko Krivokapić.\nČinjenica je da će početku pregovora o članstvu prethoditi još jedan monitoring o napretku Crne Gore u više oblasti. U Vladi barem retorički ove uslove tako ne doživljavaju već kao evropska pravila koja se moraju poštovati.\n"Ni jednu poruku, pa ni ovu današnju neću razumjeti da je to ucjenjivanje i pritisak Evropske unije već jednostavno ispružena ruka da Crnu Goru činimo\ndemokratskom i prosperitetnom državom", kazao je potpredsjednik Vlade i ministar pravde Duško Marković.\nPostavlja se pitanje da li će ovakav epilog odluke Evropskog savjeta, predstavljati motivišući ili demotivišući faktor za Crnu Goru u narednih sedam mjeseci. Odnosno, da li će se pojačati napori za ispunjenje uslova za početak pregovora ili bi ovaj period mogle da iskoriste antievropske snage, da splasne politička volja za napretkom u integracijama, da se eventualno pojača euroskepticizam u Crnoj Gori.\nEU integracije uvod u uspostavu pravne države\nNa to pitanje odgovara predsjednik nacionalnog savjeta za Evropske integracije Nebojša Medojević koji kaže da ne sumnja u želju premijera Igora Lukšića da ispuni uslove iz evropske agende\n"Treba biti krajnje orpezan prema drugim strukturama u Vladi u vrhu DPS kojima jasno ne odgovora da se pažnja Vlade, crnogorskog parlamenta i ukupne javnosti fokusira na implementaciju zakona, vladavinu prava, borbu proti organizovanog kriminala i korupcije jer bi upravo te reforme mogle da imaju epilog kao u Hrvatskoj, da dođe do hapšenja visokih funkcionera DPS-a , što bi značilo slabljenje ili cijepanje te partije i ta partija bi mogla da prođe kao HDZ u Hrvatskoj. Tako da za veliki dio DPS, na čelu sa premijerom\nLukšićem sigurno će biti motivišući faktor, ali za Mila Đukanovića i njegovoj strukturi u vlasti to će biti ozbiljna prijetnja", ocjenjuje Medojević.\nZa metodologa CEDEM-a i profesora na podgoričkom Fakultetu političkih nauka Miloša Bešića nema sumnje da će uslovni početak pregovora sa EU biti motivišući faktor i da će država pokušati da ispuni uslove koji se odnose na vladavinu prava, ljudska prava i borbu protiv organizovanog kriminala i korupcije. O načinu na koji će to država sprovesti Bešić iznosi tri moguće varijante.\n"Može da se znači, nekoliko krupnih slučajeva razotkriju pa da se na taj način demonstrira čitava stvar. Može da znači i ono što ste vi ili već neko drugi što je rekao – štrikiranje, naprosto da se i dalje pokuša simuliranje borbe protiv organizovanog kriminala prije svega i da se to onda EU predstavi kao ozbiljna stvar. A, možda na kraju je moguće da se dođe i do nužne političke odluke da se ozbiljno krene u borbu protiv organizovanog kriminala i korupcije. U svakom slučaju, ja sam uvjeren da će na jedan od ovih načina, možda i njihovom kombinacijom da se napravi neka vrsta eklektike i da će crnogorska Vlada učiniti nešto po tom pitanju", kaže Bešić.\nU MANS-u kažu da su kriminalci i korumpirani političari glavni euroskeptici u Crnoj\nGori i da su najnovijom odlukom iz Brisela izgubili još jednu bitku u pokušaju da spriječe uspostavljanje pravne države čime bi mnogi od njih završili na sudu.\nVuk Maraš kaže da Vlada nema izbora nego da ispuni dodatne uslove.\n"Opšte je poznato da su u Crnoj Gori ključni euroskeptici kriminalci i korumpirani političari jer znaju da će se daljim procesom evropskih integracija definitivno morati uspostaviti pravna država, a to bi po sebi dovelo do toga da se procesuiraju svi slučajevi korupcije i organizovanog kriminala. Građani su rekli svoje i prema svim anketama postoji velika prednost onih koji podržavaju pristup EU i u tom smislu ovo ne može nikako biti demotivišuće za Vladu jer ona mora da radi ono što je u interesu građana", kaže sagovornik RSE.


Beč: Mobilna škola "Monti" seli na novu lokaciju - Eurocomm-PR\nBeč: Mobilna škola "Monti" seli na novu lokaciju\nMobilna škola "Monti" je fleksibilna i zadovoljava sve standarde modernog školskog objekta. "Monti" je namijenjena za višekratnu upotrebu, stoga se nakon dvije godine korištenja premiješta sa jedne lokacije na drugu.\nNakon selidbe iz bečkog Ottakringa u okrug Floridsdorf, mobilna škola će biti proširena i privremeno će se koristiti kao područna škola Mengergasse. Naziv "Monti" izveden je iz izvorne lokacije prve instalacije mobilne škole u bečkoj ulici Montleartstraße.\nSa šest prostranih učionica, uređenim vanjskim prostorom, hodnicima, zbornicom, sanitarnim čvorovima, garderoberom, prostorijom za domara, kao i skladišnim prostorom, "Monti" ispunjava uslove moderne nastavne ustanove. Na novoj lokaciji škola će biti adaptirana za cjelodnevnu nastavu, pa će ubuduće raspolagati kuhinjom i trpezarijom. Pored toga, na krovu objekta će biti instalirani solarni paneli.\nZbog potrebe za dodatnim mjestima u školama u okrugu Floridsdorf, očekuje se da će "Monti" na novoj lokaciji ostati pet godina. Nakon čega se može ponovo demontirati i preseliti. Pored potreba za proširenjem kapaciteta "Monti" se može koristiti i kao alternativa prilikom renoviranja prvobitnih školskih objekata.\n"Monti" je od samog početka uspješan obrazovni projekat i pokazuje fleksibilnost bečkog obrazovnog sistema." – ističe zamjenik gradonačelnika Beča i gradski vijećnik za obrazovanje Christoph Wiederkehr. Sistem "Monti" škole razvila je WIP Wiener Infrastruktur Projekt GmbH, kompanija Wien Holdinga.


Golićeva sugerisala posebnu sjednicu SO Trnovo\nNaslovnica NAJNOVIJE Golićeva sugerisala posebnu sjednicu SO Trnovo\nTrnovo – Potpredsjednik Vlade Republike Srpske Srebrenka Golić sugerisala je načelniku opštine Trnovo Nenadu Mišoviću da zakaže posebnu sjednicu Skupštine opštine /SO/ na kojoj bi se verifikovao mandat novom odborniku i da se u interesu građana donesu odluke koje će omogućiti normalno funkcionisanje ove jedinice lokalne samouprave.\nGolićeva je ovu mjeru sugerisala, budući da zbog nefunkcionisanja SO, u Trnovu nisu donesene odluke o visini naknada za građevinsko zemljište, rente i uređenje prostora, čime opština gubi veliki dio izvornih prihoda i podstiče nelegalnu izgradnju, a prijeti i realna opasnost da ova loklana zajednica i naredne godine posluje bez usvojenog budžeta.\nNa sastanku Golićeve i predstavnika Ministarstva uprave i lokalne samouprave i Ministarstva industrije, energetike i rudarstva sa rukovodstvom opštine Trnovo razgovaralo se i o mogućnostima za realizaciju infrastrukturnih projekata koji bi doprinijeli razvoju ukupnih privrednih aktivnosti na području ove izrazito nerazvijene opštine, saopšteno je iz Ministarstva za prostorno uređenje, građevinarstvo i ekologiju.\nNačelnik Odjeljenja za skupštinski sistem u Ministarstvu lokalne uprave i samouprave Darko Vučenović ocijenio je situaciju u ovoj rubnoj opštini kao izuzetno tešku i istakao potrebu čvršće saradnje lokalnih i republičkih organa vlasti da bi se spriječio dalji odliv stanovništva.\nPredstavnik Ministarstva uprave i lokalne samouprave je upoznao učesnike sastanka da je za opštinu Trnovo ovogodišnji grant za izrazito nerazvijene opštine nešto veći od podnesenog zahtjeva, ali i da ova lokalna zajednica nije usvojila budžet za 2015. godinu zbog nefunkcionisanja SO, te da je sudskom odlukom nametnuta mjera privremenog finansiranja.\nRukovodilac Odsjeka za razvojne projekte u Ministarstvu industrije, energetike i rudarstva Nada Milovčević rekla je da opština Trnovo može ostvariti direktne prihode od naknada prema Zakonu o korišćenju prirodnih resursa, s obzirom da su u toku procedure za izgradnju dvije male hidrocentrale na njenom području, a za koje dozvole izdaje lokalna zajednica.\nS obzirom da opština Trnovo raspolaže izuzetnim turističkim potencijalima, predstavnici Vlade su tražili od načelnika Mišovića da dostavi projekte kako bi se Vlada angažovala da pronađe strateške partnere za njihovu realizaciju.


Mej za kratkotrajno odlaganje Bregzita | MONDOBA\n16. July, 15:37\nMej za kratkotrajno odlaganje Bregzita 0 Podijeli Podijeli na facebook Podijeli na twitter Podijeli na viber Pošalji na mail\nBritanska premijerka Tereza Mej zatražila je odlaganje do 30. juna navodeći da bi istupanje možda moglo i ranije da se dogodi, u nadi da to bude do 23. maja, kada su zakazani izbori za Evropski parlament.\nKako su Rojtersu preneli zvaničnici EU, nastup Tereze Mej na samitu u Briselu bio je "čvršći nego inače".\nObraćanje Mej liderima 27 članica EU trajalo je nešto više od jednog sata, nakon čega ih je ostavila da donesu odluku o dužini vremena odlaganja Bregzita i o tome da li će u vezi sa tim uvesti nove uslove za London.\nZvančnici EU su, takođe, rekli Rojtersu da je u izlaganju Tereze Mej nedostajalo dosta preciznijih pojašnjenja, kao i da posle njega lideri EU i dalje "imaju mnogo pitanja".\nPredsednik Evropskog saveta Donald Tusk je predložio fleksibilno odlaganje najduže do godinu dana.\nOčekuje se da će novo odlaganje biti odobreno ali je još neizvestan period. Francuski presednik Emanuel Makron izjavio je pre samita da još ništa nije odlučeno.\nTereza Mej Brexit Velika Britanija EU


- Baš nas ništa nije htelo, a videli ste da smo želele. Znamo svi da je ovo već ogroman uspeh, ali kada se dođe do ovde onda naravno da boli kada se izgubi sigurna medalja - rekla je Butulija.\nEvropske prvakinje su zaista napravile neverovatan uspeh time što su se domogle borbe za olimpijsku medalju. Poznato je kakav timski duh ih krasi, što je iskusna Butulija još jednom ponovila uz pravu poruku.\nButulija: Mi smo lude Srpkinje\n- Kao što znamo, mi uvek idemo težim putem i možda će biti još slađe ako pobedimo za treće mesto i osvojimo bronzu. Pratimo sve naše sportiste, na poluvremenu smo saznale da su odbojkašice u finalu i naravno da smo srećne zbog njih. Ali moramo sada da damo sve od sebe da i mi osvojimo medalju, i to ćemo i da uradimo, jer smo mi lude Srpkinje - poručila je Butulija.\nKošarkašice Srbije za bronzu će igratu u subotu (16.30) protiv poraženih iz duela SAD - Francuska.


Svetski dan zdravlja posvećen imunizaciji - YU ECO RTV\nNaslovna / Društvo / Svetski dan zdravlja posvećen imunizaciji\nSvetski dan zdravlja posvećen imunizaciji\nGoran Pre 6 дана\tDruštvo, Zdravstvo Napiši komentar 31 Pregledi\nZdravlje predstavlja najveću ljudsku vrednost, te je pažnja usmerena upravo ka imunizaciji građana protiv korona virusa, kako bi se postigao kolektivni imunitet i očuvalo zdravlje svih nas, rečeno je na današnjoj konferenciji povodom Svetskog dana zdravlja, koji se ove godine obeležava pod sloganom “Izgradimo pravedniji, zdraviji svet za sve”.\nCilj ovogodišnje kampanje jeste podsticanje aktivnosti koje trebaju da omoguće jednake uslove života i rada, kao i dostupnost zdravstvene zaštite za sve ljude. Dok se određene nejednakosti u zdravlju mogu pripisati biološkim razlikama ili sopstvenim izborima, druge se pripisuju okolini i spoljnim faktorima koji nisu pod kontrolom pojedinaca. Pandemija virusa kovid-19 dodatno naglašava nejednakosti u zdravlju, istovremeno produbljujući već postojeći društveno-ekonomski jaz među zemljama širom sveta, rekla je dr Zorica Dragaš, specijalista socijalne medicine.\nKada je reč o zaštiti zdravlja u fokusu je zaštita od virusa kovid-19, a najefikasniji načain u borbri protiv ovog virusa predstavlja vakcinacija, odnosno, imunizacija građana, rekla je dr Nada Kosić Bibić, načelnica Centra za promociju zdravlja.\nPrema rečima epidemiologa Nebojše Bohuckog, do sada je barem jednu dozu vakcine primilo oko 23 hiljade građana, ali da bi se postigao kolektivni imunitet potrebno je 70 do 95 odsto vakcinisanih. Kako je situacija u našem gradu i dalje nepovoljna, apeluje na sve sugrađane da se vaksinisu.\nSvetski dan zdravlja obeležava se svake godine 7. aprila, na dan osnivanja Svetske zdravstvene organizacije.\nPrethodna Virtuelni rezervat prirode u Zoo vrtu na Paliću\nSledeća Isključenja struje za sutra, 8. april


Mađar so: Nadležni su znali da je kukuruz zaražen | Autonomija\nMađar so: Nadležni su znali da je kukuruz zaražen\nPrvo upozorenje u vezi sa kontaminacijom stiglo je još 10. oktobra\nNadležni u Srbiji bili su upoznati sa nalazima da je deo domaćeg roda kukuruza zaražen otrovnim aflatoksinima, piše današnji novosadski Mađar so (Magyar Szo).\n„Prvo upozorenje u vezi sa kontaminacijom stiglo je još 10. oktobra. Tada je, zbog zatrovanosti, Italija odbila pošiljku srpskog kukuruza. Preko sistema za alarmiranje, RASFF portala Evropske unije (Rapid Alert System for Food and Feed), slučaj je odmah obelodanjen na njihovom vebsajtu“, navodi list.\nMađar so dodaje da se na osnovu upozorenja objavljenog na portalu RASFF vidi da su nadležni u Srbiji obavešteni o toksičnosti pošiljke.\nTaj list je u petak izvestio o tome da, zbog koncentracije aflatoksina koja je iznad dozvoljenog nivoa, 68 odsto ovogodišnjeg roda kukuruza nije pogodno za ljudsku upotrebu.\nList se pozvao na ispitivanja u u beogradskoj laboratoriji jednog od najvećih svetskih preduzeća za kontrolu kvaliteta, SGS Grupa (Group).


Vučićev 6. oktobar – kako se menja percepcija nepobedivosti? | Talas.rs\nDvadeset godina od petooktobarske revolucije, jer pobeda „ujedinjene društvene opozicije“ 2000. to jeste bila, nije moguće odvojiti dva sentimenta. Jedan – večiti ponos zbog svrgavanja represivnog, antinarodnog i mračnog režima Slobodana Miloševića. Drugi – večni lament nad šestim oktobrom koji se nije desio i Srbijom u kojoj danas živimo. Jedno bez drugog ne ide, bar ne za one koji su Peti oktobar istinski želeli i koji i dalje sanjaju Srbiju kao deo slobodnog, demokratskog sveta u kojem se diše i živi punim plućima.\nOvih dana ćemo neminovno čitati, slušati i pričati o receptu koji je srušio Miloševića. Jedan čovek je te lekcije uspešno savladao i, u gotovo svemu što radi, primenjuje naučeno kako bi ugušio svaki potencijalni prostor otpora sopstvenom režimu. Šta je sa ostalima?\nAleksandar Vučić, najbolji učenik petooktobarske škole\nPobeda demokratske opozicije na predsedničkim izborima 24. septembra 2000, te masovne demonstracije koje su označile konačan pad Miloševićevog režima, došli su kao rezultat zajedničke borbe ujedinjenog fronta protiv režima. Demokratska opozicija Srbije (DOS) bila je predvodnik fronta, ali sama pobeda ne bi bila moguća bez ostalih ključnih aktera: civilnog društva i posmatrača izbora, nezavisnih medija, pokreta Otpor, međunarodnih aktera i samih građana koji su, nakon glasanja, svoju volju branili na ulici. Dok je izdvajanjem Draškovićevog SPO pred izbore ujedinjena opozicija bila slabija za jednog važnog igrača, saradnja svih ovih aktera omogućila je pobedu u višestruko neravnopravnim uslovima.\nDve decenije kasnije, tu smo gde smo. Peti oktobar je bio Dan slobode i izvukao je zemlju iz mraka. Uz sve nedovršeno i poražavajuće što je usledilo, ne sme se zaboraviti koliko je 2000. bila velika godina. Danas živimo u nedemokratskom, manipulativnom sistemu koji je po mnogo čemu drugačiji od Miloševićevog, ali čiji idejni i politički vođa i te kako radi na onemogućavanju petooktobarskog scenarija u svom, sada već ličnom, režimu. Aleksandar Vučić razume gde su izvori potencijalnog otpora i godinama unazad ih prilično uspešno guši. Diskredituje, kooptira i dodatno deli već podeljenu opoziciju. Cenzuriše i opstruira medije i stvara sopstveno, paralelno civilno društvo. Kontroliše privredu, izborni proces i političku dinamiku. Ispunjava minimalne standarde međunarodne prihvatljivosti i svim silama otežava artikulisanje političke alternative njemu kao jedinom sagovorniku spoljnim akterima. Čvrsto drži lokal i svaki pojedinačni kanal vlasti.\nUkratko – uspešno održava percepciju nepobedivosti i nezamenljivosti. Dobro zna da bi svako narušavanje imidža njegove vlasti kao apsolutne, jedine koju narod hoće, otvorilo prostor za sumnju unutar njegovih redova, bilo koalicionih ili biračkih. U svemu tome na raspolaganju ima kompletne državne resurse kojima, na manje represivan način od Miloševića, obezbeđuje prednost u odnosu na potencijalne izazivače. Percepcija je sve, a ova percepcija nije neuništiva.\nNarednih nekoliko meseci je ključno\nAli to zavisi od strategije opozicije u narednom periodu. Ako za šest meseci, na proleće 2021. i godinu dana pred redovne predsedničke i beogradske izbore (i eventualne parlamentarne), i dalje budemo gledali međusobna trvenja i bitku za jednog od deset predsedničkih kandidata, opoziciona javnost nema mnogo čemu da se nada. Ako, s druge strane, za šest meseci opozicija formuliše zajedničku strategiju za predstojeće izbore, to bi mogao da bude prvi korak ka načinjanju te percepcije nezamenljivosti jednog čoveka.\nZajednička strategija ne mora nužno da znači i zajedničke kandidate ili liste, bar ne na svim nivoima. Gledajući šta se u proteklom periodu dešava na opozicionoj sceni, šanse su da će predsedničkih kandidata biti nekoliko i da niko od njih nema prevelike šanse za pobedu 2022. Beogradski su, s druge strane, ozbiljna prilika da se pokaže da je nekakva pobeda moguća. Uzgred, slično se moglo očekivati i na lokalnim izborima 2020, ali se to pokazalo nemogućim usled konflikta oko bojkota i nedovoljno rano komuniciranog izlaska na lokalu. Do beogradskih izbora ima sasvim dovoljno vremena za dogovore: o nenapadanju, kolonama, kontroli izbora i licima kampanje. Izborni uslovi su i dalje loši, opozicija je i dalje u nezavidnom položaju, ali negde mora da se počne i Beograd je na nekoliko nivoa važan.\nNasuprot smislenoj strategiji (koja bi morala da podrazumeva pametan izbor nosilaca kampanje) i realnim očekivanjima, plasiranje ideje da će za godinu i po dana doći do promene vlasti na svim nivoima može da dovede do novih razočaranja. A toga je već bilo na pretek. Ranije najave kako „Vučić pada do Uskrsa“ i desetak instanci u kojima je „počelo“ nisu ulivale poverenje ni onima koji su ih izgovarali. Opoziciji je potrebna pobeda, građanima perspektiva nade da nešto zaista može da se uradi. A to ne podrazumeva nužno preuzimanje vlasti čak ni u Beogradu, već preko potrebno jačanje opozicionih redova u institucijama. Ne zaboravimo da ni crnogorska opozicija nije preko noći pobedila DPS Mila Đukanovića, već je na poslednje izbore izašla sa već velikim brojem poslanika i izgrađenom infrastrukturom. Jaka i saborna opozicija u Skupštini Beograda već je korak ka budućem izazivanju režima. Preuzimanje vlasti u Beogradu bila bi prva velika pobeda.\nAko je Vučić u svakom koraku svestan važnosti percepcije koju održava, opozicija bi morala da koristi sva raspoloživa sredstva da tu percepciju naruši. Paralelno vođenje kampanja za predsedničke i beogradske izbore je neminovno, ali bi koncentrisanje na Beograd suzilo front borbe na teren koji je manje izazovno pokriti. Uz sva ograničenja upoređivanja devedesetih sa današnjim stanjem, Vučić nije jedini koji može mnogo da nauči iz iskustva našeg poslednjeg autoritarca – opozicija devedesetih razumela je važnost lokala, Beograda, borbe na duže staze i mobilizovanja partnera u izazivanju režima.\nDanas se živi bolje, lakše je napustiti zemlju, a državu vodi čovek koji je po svim parametrima popularniji od Miloševića. Ali su i tehnološke, finansijske i zakonske mogućnosti opozicije veće, a ishod predstojećih borbi zavisiće u velikoj meri od sposobnosti opozicione scene da formuliše jasnu strategiju sa ostvarivim ciljevima. U suprotnom ćemo provesti narednih nekoliko godina čekajući da on nešto reši ili pogreši, što se do sada nije desilo.\nTAGS: Beograd Milošević opozicija Peti oktobar Vučić


PROPOVEDI MRŽNJE Imam Halilović: Srbi su fašisti, a RS je genocidna\nFoto: Tuzlarije.net / youtube\nOnima koji neustavno obeležavaju 9. januar poručujem da se cena celovite Bosne i Hercegovine može i treba platiti čak i životima. Još ima preživelih pripadnika i armije i MUP, koji su ponovo spremni da ponude svoje živote za ovu našu lepu domovinu, izjavio je pre dva dana u Tuzli glavni imam sarajevske džamije „Kralj Fahd“ Nezim Halilović Muderis.\nVerski analitičar Mehmedalija Nuhić za “EuroBlic” podseća da slične ratnohuškačke govore imam Halilović već godinama redovno drži prilikom svojih verskih predavanja.\n- U svemu tome posebno je licemerno ponašanje rukovodstva Islamske zajednice u BiH, koje se nikad nije ogradilo od Muderisovih izjava. S druge strane, ti isti su vrlo angažovani kad treba osuditi ili prozvati čelnike SPC čije izjave, iako su često političke prirode i neprimerene verskim liderima, predstavljaju pravi govor ljubavi u odnosu na ono što propoveda imam Halilović – kaže Nuhić.\nU jednoj od molitvenih beseda imam je Srbe nazvao „sledbenicima fašizma“, a Republiku Srpsku „genocidnom tvorevinom“.\nU svojoj skoro 20-ominutnoj hutbi (molitvi), koju je u potpunosti posvetio ratnim temama i obeležavanju 9. januara u Srpskoj, Halilović je, između ostalog, sve Srbe nazvao „četnicima“ kojima je, kako je zaključio, „kokarda jedino trajno obeležje“.\n- Prihvatajući 9. januar za godišnjicu genocidnog entiteta, Srbi su prihvatili nacionalističko, fašističko nasleđe Miloševića, Karadžića i Mladića. Obeležavajući 9. januar kao Dan Republike Srpske, Srbi priznaju agresiju i genocid i sve ono što je nastalo kao rezultat toga – podučavao je navedeni imam muslimanske vernike o “istorijskim činjenicama” iz njegovog ugla gledanja.\nU svojoj tobožnjoj molitvi, koja je zapravo predstavljala klasičan primer govora mržnje i širenja verske i nacionalne netrpeljivosti, hodža Halilović je prilikom svakog pominjanja RS - a što je učinio najmanje 20 puta - koristio prideve “genocidni entitet” i “genocidna tvorevina”.\nRadikalni bošnjački imam tu se nije zaustavio, pa je u jednom delu svog govora čak i srpske partizane, učesnike NOB, nazvao “četnicima”.\n- Četnici su partizanske spomenice, kojima su se okitili posle Drugog svetskog rata, zamenili kokardama, koje su bile njihovo trajno obeležje. Okrvavljene kame, kojima su s kolena na koleno klani Bošnjaci i kojima su parane utrobe trudnica, a živa izvađena deca bacana u vazduh i dočekivana na njih, bile su iznova naoštrene i spremne za krvavi pohod – iznosio je Halilović gadosti kojih bi se postideli čak i “svetovnjaci”, a kamoli verski službenici.\nOd Islamske zajednice u BiH pokušali smo da dobijemo zvaničan stav o skandaloznom govoru jednog od njihovih najistaknutijih članova i aktuelnog šefa Kancelarije za hadž pri Rijasetu IZ. Pitali smo ih da li su izneseni stavovi Nezima Halilovića Muderisa o Srbima i RS u suprotnosti ili se pak podudaraju sa zvaničnim stavom IZ BiH o toj temi. Odgovor nismo dobili.\nGlavni imam džamije “Kralja Fahda” Nezim Halilović Muderis svoj verski radikalizam pokazivao je još za vreme rata, kada se nalazio na čelu zloglasne 4. Muslimanske brigade. Halilović je u to vreme bio odeven po mudžahedinskoj „modi“, a za pojasom je nosio sablju.\nIz rata je izašao sa činom pukovnika tzv. Armije BiH, a u prvim posleratnim godinama bio je aktivno politički angažovan u SDA, gde se kao član glavnog odbora te stranke nalazio od 1998. do 2002. godine.\nUVREDE, PSOVKE I POZIVI NA LINČ Govor mržnje sve više zagađuje javni prostor u BiH\nU dve sarajevske džamije održana molitva za vojnu akciju Turske u Siriji\nPolicija deblokirala petlju Šićki Brod kod Tuzle, nekoliko bivših boraca prevezeno u bolnicu\nINSTANT LJUBAV Izdržali u braku samo tri dana\nVesić: Vojne porodice iz hotela "Bristol" dobiće stanove


VUČIĆ NASTAVLJA IZDAJU KOSMETA I PRAVLJENJE VELIKE ALBANIJE: Merkel 14. septembra u Albaniji sa Vučićem, Ramom i Kurtijem - Naša Borba\nVUČIĆ NASTAVLJA IZDAJU KOSMETA I PRAVLJENJE VELIKE ALBANIJE: Merkel 14. septembra u Albaniji sa Vučićem, Ramom i Kurtijem\nNemačka kancelarka Angela Merkel boraviće u poslednjoj poseti inostranstvu 14. septembra, kada će se u Albaniji sastati sa liderima Zapadnog Balkana u okviru Berlinskog procesa.\nTokom ove posete, Merkelova će se sastati sa svim liderima balkanskih država, a sa izuzetkom predsednika Srbije Aleksandra Vučića, sastanci će se odvijati na nivou premijera.\nKancelarka Merkel će, nakon sastanaka, preneti svoju poruku i na konferenciji za novinare.\nOčekuje se da će poslednji sastanak imati s kosovskim premijerom Aljbinom Kurtijem, gde će tema razgovora biti Berlinski proces i nemačka agenda na Balkanu.\nPrethodni tekstJOŠ ĆE DA NAS VOLKA I LJUPKA: Tužilaštvo sačuvalo Jutku od zatvora, produžilo mu politički život!\nSledeći tekstGRAĐANI ZAVUKLI VELIKI MALOM NA INSTAGRAMU: Hteo da priča o e-fakturi, a građani o skupom gorivu!


Kliničko ispitivanje — Википедија\nKlinička ispitivanja su skup procedura u medicinskim istraživanjima i razvoju lekova koja se sprovode da bi se sakupili podaci o bezbednosti (specifičnije, informacije o nepoželjnim reakcijama lekova, kao i nepoželjnim efektima drugih tretmana) i efikasnosti radi zdravstvenih istraživanja (lekova, dijagnostičkih testova, uređaja, terapijskih protokola). Ova ispitivanja se mogu sprovoditi samo nakon što su zadovoljavajuće informacije sakupljene u pogledu nekliničke bezbednosti, i nakon što su ih odgovarajući državni organi date zemlje odobrili.\nU zavisnosti od tipa produkta i stepena razvija, istraživači regrutuju zdrave volontere i/ili pacijente inicijalno u male pilot studije, čemu slede studije većih razmera na pacijentima kojima se često poredi novi proizvod sa postojećim tretmanom. Sa porastom obima sakupljenih podataka o bezbednosti i efikasnosti, broj pacijenata se tipično povećava. Klinička ispitivanja mogu da variraju po veličini od jednog centra u jednoj zemlji, do ispitivanja u više centara u nekoliko zemalja.\nTrošak pune serije kliničkih ispitivanja može da bude ogroman. Teret pokrivanja tog troška normalno snosi sponzor, koji može da bude vladina organizacija, farmaceutska ili biotehnološka kompanija. Pošto raznovrsnost uloga može da premaši resurse sponzora, kliničkim ispitivanjima često rukovodi kontraktna istraživačka organizacija ili jedinica za klinička ispitivanja akademskog sektora.\nStuart Pocock (2004), Clinical Trials: A Practical Approach, John Wiley & Sons, ISBN 0-471-90155-5\nMeđunarodna harmonizacije tehničkih zahteva za registraciju lekova\nMeđunarodna registarska platforma kliničkih ispitivanja\nПреузето из „https://sr.wikipedia.org/w/index.php?title=Kliničko_ispitivanje&oldid=24212339”\nПоследњи пут уређено на датум 17. децембар 2021. у 12:02\nДатум и време последње измене странице: 17. децембар 2021. у 12:02


Godina izbornog raspleta u RS - Najpoželjnija udavača i/ili nekoliko mladoženja | Sudbina dejtonske BiH i Republika Srpska\nPočetna strana > Debate > Sudbina dejtonske BiH i Republika Srpska > Godina izbornog raspleta u RS - Najpoželjnija udavača i/ili nekoliko mladoženja\nIako će opšti izbori u BiH biti održani tek u oktobru, predizborna kampanja je davno počela. Startne pozicije u Republici Srpskoj se još zauzimaju, a nije najjasnije ni ko će sa koje pozicije krenuti u izbornu trku.\nU opozicionoj koaliciji Savez za promene (SzP), koju čine Srpska demokratska stranka (SDS), Partija demokratskog progresa (PDP) i Narodni demokratski pokret (NDP) najavljuju da će imati zajedničke kandidate za dve najvažnije funkcije - predsednika RS i srpskog člana Predsedništva BiH, ali dogovor o imenima kandidata još nije postignut. S druge strane, u vladajućoj koaliciji Saveza nezavisnih socijaldemokrata (SNSD) Milorada Dodika, Socijalističke partije (SP) Petra Đokića i Demokratskog narodnog saveza (DNS) Marka Pavića još nije dogovoreno da li će za pomenute dve funkcije imati zajedničke kandidate, ponajpre zbog rivalstva SNSD-a i DNS-a.\nNajpoželjnija udavača i/ili nekoliko mladoženja\nU DNS-u nikako ne odustaju od namere da njihov kandidat bude zajednički kandidat vladajuće koalicije za predsednika RS, a da SNSD da zajedničkog kandidata za srpskog člana Predsedništva BiH. Dodik je, pak, izričit u nameri da njegova partija da kandidate u ime cele koalicije za obe funkcije, s tim da ne otkriva da li će se on sam kandidovati za Predsedništvo BiH, pošto, po Ustavu RS, više ne može da bude predsednik Srpske. A spekulacije da, umesto toga, sebe vidi kao premijera RS nakon narednih izbora niti potvrđuje, niti demantuje.\nIstini za volju, to i nije u mogućnosti da učini, jer njegova eventualna namera da bude premijer teško može biti ostvarena bez čvrstog dogovora sa DNS-om o već pomenutim kandidaturama. Prosto, Dodik ne može sa sigurnošću da tvrdi da bi SNSD i SP mogli na izborima osvojiti natpolovičnu većinu u Narodnoj skupštini RS bez DNS-a, a uz pomoć manjih partija koje su nastale istupanjem nekoliko poslanika SDS-a iz te stranke nakon izbora 2014. godine, poput Ujedinjene Srpske Nenada Stevandića i Uspešne Srpske Zlatka Maksimovića. Ukoliko ovi pređu cenzus i osvoje bar 4-5 poslanika na račun SzP-a.\nTakođe, ni u SzP-u ne mogu da tvrde da bi, bez DNS-a, sigurno mogli okupiti većinu u Narodnoj skupštini RS - ni ako im partije njihovih bivših poslanika ne "otmu" nijedan poslanički mandat na sledećim izborima, ni ako im priđe Narodna stranka - ako i ona pređe cenzus - koju vodi još jedan SDS-ov disident Ognjen Tadić uz podršku nekadašnjeg predsednika RS i bivšeg radikalskog prvaka Nikole Poplašena.\nČini se da je tandem Tadić-Poplašen nešto bliži postizbornom savezništvu sa SzP-om, uprkos Tadićevim oštrim kritikama na račun SDS-a prilikom istupanja iz te stranke, te naknadnom predstavljanju da je podjednako udaljen od SzP-a i SNSD-a. Bivši radikalski tandem najbliži je, kako stvari sada stoje, nekoj vrsti savezništva sa Pavićevim DNS-om, koji je postao najpoželjnija udavača na političkoj sceni u Srpskoj, sa mirazom za koji se misli da može biti još veći posle izbora.\nDNS sebe najradije vidi kao momka za ženidbu u punoj snazi koji će biti u prilici da sam sebi bira nevestu, računajući da će glasački kapital, s kojim će ući u politički brak, sigurno biti veći u oktobru negoli sada. Ali, DNS nije jedini mladoženja: njihovo očekivanje da će im broj glasova porasti ne mora se nužno ispuniti, baš zbog pojave SDS-ovih disidenata, a ponajpre zbog Stevandićeve stranke s kojom su već ušli u politički rat, tvrdeći da im ta stranka otima članstvo na terenu. Stevandićeva stranka je u vlasti RS, ali daleko je bliža SNSD-u nego DNS-u, Maksimovićeva stranka je negde između, dok su vanparlamentarni Tadićevi "narodnjaci" bliži DNS-u nego SDS-u. Sve tri stranke bivših SDS-ovaca mogle bi da "ukradu" približno podjednak broj glasova od SDS-a i DNS-a: ukoliko taj zahvat bude skroman, to se neće osetiti ni u DNS-u, ni u SDS-u, ali ako na taj račun osvoje makar i po jednog poslanika, finiš trke za budućeg premijera mogao bi da bude još zanimljiviji.\nAko Dodik sebe postavi na čelo poslaničke liste kandidata SNSD-a i predstavi kao premijerskog kandidata, ta lista bi verovatno mogla da računa na kojeg poslanika više, ali tu računicu bi mogao da pokvari poraz SNSD-ovog kandidata za predsednika RS od kandidata SzP-a. Naravno, ozbiljnu prognozu o pobedniku/poraženom neće biti moguće dati ni za nekoliko meseci, kada budu poznata imena kandidata na obe strane, već možda tek kada DNS odluči kojem će se jatu prikloniti.\nNajizvesnije ostaje da će DNS biti tas na vagi između dva suprostavljena politička bloka, a iz te pretpostavke možda će se izvoditi i računica o izgledima kandidata za predsednika RS. Ukoliko DNS odluči da samostalno izađe sa svojim kandidatom, on sasvim sigurno neće pobediti, ali će možda moći da značajno pomrsi račune kandidatima SNSD-a i SzP-a.\nBorba za "plen": tri opcije\nZbog toga, nije nemoguće ni da SNSD i SzP pre ili kasnije uđu u pregovore o podršci upravo kandidatu DNS-a, u zamenu za mesto premijera iz svojih redova i podršku DNS-a svom kandidatu za srpskog člana Predsedništva BiH. Druga, izglednija opcija je da oba bloka DNS-u ponude mesto budućeg premijera RS, u zamenu za DNS-ovu podršku svojim kandidatima za predsednika RS i srpskog člana Predsedništva BiH. Obe opcije može da "pokvari" jedino unutarstranačka računica u samom DNS-u, po kojoj ne bi podržali kandidate niti jednog od dva bloka, već bi sačekali da čuju ime budućeg predsednika RS i zatim mu ponudili svoje "dobre usluge" za sastavljanje Vlade RS,pri čemu bi mesto premijera bio njihov ključni zahtev. To će se svakako dogoditi ukoliko se buduća vlada ne bude nikako mogla sastaviti bez poslanika DNS-a, sem ako iz tog jata pobednicima "zafali" tek dva-tri preletača.\nBlok čiji kandidat bude "osvojio" funkciju predsednika RS imaće, svakako, pravo prvog poteza za sastav Vlade RS, a ujedno i najizglednije šanse da formira Vladu. Zato će proces izbora predsedničkih kandidata na obe strane biti veoma pažljivo vođen, a teško da će biti završen u naredna dva meseca. Za sada se u javnosti, u vidu "probnih balona", kao potencijalni kandidati SNSD-a pominju sadašnja premijerka Željka Cvijanović i Dodikov savetnik Siniša Karan, a povremeno i potpredsednik SNSD-a i bivši srpski član Predsedništva BiH Nebojša Radmanović. Na isti način kao potencijalni kandidati SzP-a pominju se sadašnji srpski član Predsedništva BiH Mladen Ivanić, predsednik SDS-a Vukota Govedarica i potpredsednik SDS-a i ministar spoljne trgovine i ekonomskih odnosa BiH Mirko Šarović, a povremeno se pominje i ime Mladena Bosića, bivšeg predsednika SDS-a i aktuelnog zamenika predsedavajućeg Predstavničkog doma Parlamentarne skupštine BiH.\nSasvim je izgledno da su neka od ovih imena i u "bubnju" iz koga će se izvlačiti kandidati za srpskog člana Predsedništva BiH, pa je, tim pre, teško nagađati koga će dva bloka kandidovati za predsednika Srpske. Ta funkcija ima mnogo veću težinu na političkoj sceni Srpske i BiH, noseći sa sobom daleko značajniji potencijal za podelu najvećeg "plena", tj. izvršne vlasti u Srpskoj.\nBaš zbog zadržavanja dela tog "plena" s vremena na vreme izbijaju varnice između SNSD-a i DNS-a unutar aktuelne Vlade RS, pri čemu se DNS u nekoliko navrata, praktično, stavljao na stranu SzP-a. Dodik je zatim tražio ostavku jednog od DNS-ovih ministara, pa protestovao zbog DNS-ovog koaliranja sa SzP-om u nekim opštinama, da bi nedugo zatim Dodik i Pavić objavili da je vladajuća koalicija stabilna. Što ne bi trebalo da čudi: Paviću se ne napušta vlast i ne prelazi u opoziciju, jer bi time izgubio poluge moći i uticaj u institucijama RS, čime bi - kako očigledno veruje - oslabio svoju startnu poziciju na narednim izborima; a Dodik Pavića ne "pušta niz vodu", jer bi time Vlada RS izgubila skupštinsku većinu i dobila još jednog neugodnog protivnika. Tako DNS o(p)staje u vlasti sa SNSD-om, povremeno se ponašajući kao opozicija toj istoj vlasti, a Dodik nastoji da unutar DNS-a pridobije saveznike SNSD-u za naredne izbore, pokušavajući ujedno da ojača uticaj dosta privrženije "Ujedinjene Srpske", očigledno uveren da ta stranka može "oteti" deo birača DNS-a na narednim izborima.\nUtom će stići i izborni rasplet, pa će se konačno saznati ko je ko na političkoj sceni u Srpskoj: ko je najpoželjnija udavača, ko je momak za ženidbu u punoj snazi, a ko ocvali mladoženja kojeg je vreme pregazilo.


Severna Koreja - stara pretnja sa novim oružjem (VIDEO) | Novinska agencija Beta\nSVET | 14.09.2021 11:15 > 14.09 11:23\nSeverna Koreja - stara pretnja sa novim oružjem (VIDEO)\nSeverna Koreja testirala je, uprkos strogim sankcijama i ekonomskoj krizi, novorazvijene krstareće rakete velikog dometa koje možda mogu da nose nuklearne bojeve glave, ukazujući na razvoj sve moćnijeg oružja na Korejskom poluostrvu gde se odvija trka u naoružanju izmedju Severne i Južne Koreje, prenosi danas Radio slobodna Evropa (RSE) pisanje svetskih medija.\nSeverna Koreja je saopštila da je 11. i 12. septembra uspešno testirala novu krstareću raketu velikog dometa, što je prvo javno testiranje u proteklih nekoliko meseci, piše Vašington post (The Washington Post) i dodaje da je testiranje doprinelo napetostima usred dužeg zastoja u nuklearnim pregovorima sa SAD.\nU izveštajima državnih medija navodi se da je Severna Koreja razvijala krstareće rakete dve godine, čime su ispunjeni ključni odbrambeni ciljevi koje je postavio čelnik Kim Džong Un, prenosi američki list ukazujući da ta tvrdnja nagoveštava moguće nuklearne kapacitete projektila.\nSevernokorejska državna novinska agencija KCNA je projektile opisala kao "strateško oružje od velikog značaja", navodeći da su rakete pogodile ciljeve udaljene 1.500 kilometara, što, dodaje Vašington post, veći deo Japana stavlja u domet projektila.\nProbna lansiranja, kako ističe Vašington post, održana su uoči sastanka u Tokiju američkog pregovarača za nuklearna pitanja Sunga Kima i njegovih kolega iz Japana i Južne Koreje kako bi istražili načine za prekid nesuglasica sa Severnom Korejom.\nKim je prošlog meseca rekao da je spreman da se sastane s predstavnicima Severne Koreje.\nAli, dodaje list, severnokorejske vlasti na to nisu odgovorile, kao što ni Vašington nije pokazao nameru da ponudi ukidanje sankcija koje Pjongjang zahteva.\nSlike u severnokorejskim novinama prikazale su projektil koji izlazi iz jedne od pet cevi na lansirnom vozilu, kao i projektil u horizontalnom letu.\nAnalitičari kažu da bi takvo oružje predstavljalo značajan napredak u tehnologiji naoružanja Sjeverne Koreje, navodi Gardijan (The Guardian).\nNije poznato da li je Severna Koreja ovladala tehnologijom potrebnom za izradu bojevih glava dovoljno malih za nošenje na krstarećoj raketi ali je, kako naglašava britanski list, lider Kim Džong Un ranije ove godine rekao da je razvoj manjih bombi glavni cilj.\nAmerička vojska saopštila je da su raketni testovi "pretnja" za susedne zemlje i šire, dok je glavni sekretar japanske vlade Kacunobu Kato rekao je da je vlada "zabrinuta" zbog izveštaja i da će nastaviti blisku saradnju sa SAD i Južnom Korejom na praćenju situacije.\nIako testiranje novorazvijenih krstarećih raketa dugog dometa nije predstavljalo kršenje sankcija UN, ono jeste signaliziralo razvoj sve moćnijeg oružja na Korejskom poluostrvu gde se zahuktava trka u naoružanju izmedju Severne i Južne Koreje, piše Njujork tajms (The New York Times).\nNajnoviji testovi pokazuju da je Severna Koreja nastavila da poboljšava svoj arsenal projektila i to usred znakova da je Južna Koreja ubrzano povećavala svoje naoružanje, ističe list dodajući da se suparničke vojske naoružavaju sve snažnijim raketama koje mogu leteti dalje i nositi više razorne moći, a koje je teže presresti.\nNapetosti na Korejskom poluostrvu naglo su porasle 2017, kada je Severna Koreja testirala tri interkontinentalne balističke rakete i izvela svoj šesti podzemni nuklearni test, što je dovelo do sankcija UN.\nBudući da medjunarodni pregovori nisu postigli veći napredak u sprečavanju Severne Koreje u povećanju naoružanja, Južna Koreja je krenula u izgradnju snažnijih raketa i sistema za odbranu od projektila.\nOvog meseca je, dodaje njujorški list, Južna Koreja uspešno testirala svoju prvu balističku raketu lansiranu podmornicom, dok je u avgustu, u saradnji sa SAD sprovela desetodnevnu vojnu vežbu.\nKada je Severna Koreja zadnji put provela testiranje projektila, 25. marta, izvestila je da je lansirala novu balističku raketu koja je nosila bojnu glavu od 2,5 tone.\nOvog meseca u južnokorejskim medijima pojavili su se izveštaji da Južna Koreja razvija još moćnije oružje: balističku raketu kratkog dometa nosivosti do tri tone.\nTestiranje novog modela krstarećih projektila velikog dometa je posljednji znak da režim pokušava da pojača svoje mogućnosti za nuklearne napade na Japan i Južnu Koreju, ocenjuje Blumberg.\nTestiranje nove krstareće rakete dugog dometa sugeriše da Severna Koreja uprkos strogim međunarodnim sankcijama, nedostatku hrane i ekonomskoj krizi ponovo dokazuje da može razviti novo i opasno oružje, ocenjuje u analizi BBC.\nPremda je u pitanju testiranje projektila koji ne podležu sankcijama UN, nove krstareće rakete lete nisko i teško ih je otkriti. Državni mediji takodje opisuju ove projektile kao "strateške", što obično znači da se režim nada da će na njih da stavi nuklearnu bojevu glavu.\nIako analitičari nisu sigurni može li Severna Koreja to razviti, s obzirom na njenu tajnovitost, niko se, kako ističe BBC, ne bi kladio protiv toga.\nProšlog meseca, agencija za atomsku energiju UN saopštila da je izgledalo da je zemlja ponovo pokrenula reaktor koji bi mogao da proizvodi plutonijum za nuklearno oružje, nazivajući to "duboko zabrinjavajućim" razvojem situacije.\nPjongjang je možda bio miran otkako su u Hanoju 2019. održani razgovori izmedju bivšeg američkog predsednika Donalda Trampa (Trump) i Kim Džong Una ali, naglašava britanski javni servis, to ne znači da su oni koji razvijaju oružje u Severnoj Koreji bili nezaposleni.


Britansko obrazovanje u regionu nakon Bregzita: Do kakvih promena je došlo i kakve se prilike otvaraju?\n“U vreme Bregzita, studenti u regionu imaće direktan pristup vrhunskom britanskom obrazovanju. Ovaj strateški savez dve institucije strateški je odgovor Univerziteta York na Bregzit i ukazuje na ambiciju obe institucije da nastave da grade inovativne veze i mreže u Evropi i snažno doprinose razvoju ljudi i društva u region. Internacionalni studenti su od naročitog značaja za Univerzitet York, stoga nam je drago da se za njih otvara i ova, bliža i uvom trenutku realnija mogućnost za studiranje,” rekao je Tom Rhodes, šef međunarodnih odnosa.\n“Kampus otvara mogućnosti studentima iz regiona da uživaju u iskustvu studiranja na Univerzitetu York. Sada mogu u blizini svog doma studirati za vrhunsku britansku univerzitetsku diplomu vodećeg univerziteta, uživati u kompletnom studentskom iskustvu sa programima studentske mobilnosti i internacionalizacije, stvoriti portfolio znanja i veština koji će im otvoriti vidike i biti od životnog uticaja za njihovu budućnost. Ono što je za studente najvažnije je da na kraju studija dobijaju diploma Univerziteta York, kao da su studirali u Britaniji,“ rekao je Gregori Dikaios, direktor za upis studenata.


FBiH: U protekla 24 sata registrirana 84 slučaja COVID-19, prijavljena 22 smrtna ishoda - Federalno ministarstvo zdravstva: COVID19\nFBiH: U protekla 24 sata registrirana 84 slučaja COVID-19, prijavljena 22 smrtna ishoda\nObjavljeno: 23.04.2021 ; Ažurirano: 23.04.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.495 uzoraka, od kojih je 84 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 614.965 uzoraka, a COVID-19 je potvrđen kod 128.134 osoba. Zaključno s današnjim danom, u Federaciji BiH je evidentiran oporavak 107.788 pacijenata. U protekla 24 sata evidentiran je oporavak 1.124 pacijenta.\nU protekla 24h, Zavodu za javno zdravstvo Federacije BiH prijavljena su 22 smrtna ishoda. S današnjim danom, broj smrtnih ishoda na području Federacije BiH je 4.703.


Objavljeno 30.05.2017 13:18\nZa BiH - Grčka rasprodane sve ulaznice, bit će povećane mjere sigurnosti\nSve ulaznice za utakmicu Bosna i Hercegovina – Grčka rasprodane su za manje od 24 sata, potvrđeno je u Nogometnom/Fudbalskom savezu BiH (N/FS BiH) za Anadolu Agency (AA).\nObjavljeno 29.05.2017 16:10\nObjavljeno 29.05.2017 10:39\nNekoliko stotina Zeničana čekalo je u ponedjeljak ujutro ispred poslovnice firme "Centrotours" u Zenici kako bi došli do ulaznice za susret BiH - Grčka, koji se igra u Zenici 9. juna, javlja Anadolu Agency (AA).\nObjavljeno 26.05.2017 11:51\nMehmed Baždarević, selektor fudbalske reprezentacije BiH saopštio je spisak na kojem je 28 igrača na koje računa u utakmici kvalifikacija za Svjetsko prvenstvo u Rusiji 2018. godine protiv Grčke. Jedino novo ime na Baždarevićevom spisku je Samim Memišević, defanzivac holandskog Groningena, javlja Anadolu Agency (AA).\nObjavljeno 25.05.2017 08:43\nManchester United osvojio titulu Evropske lige\nManchester United je pobjedom protiv Ajaxa u finalu osvojio titulu Evropske lige, javlja Anadolu Agency (AA).


Infarkt krvnih sudova uzrok smrti Redžića | Palelive.com\nPočetna Regija Istočno Sarajevo Infarkt krvnih sudova uzrok smrti Redžića\nInfarkt krvnih sudova uzrok smrti Redžića\nISTOČNO SARAJEVO – Toksikološki nalaz patologa Hamze Žuje pokazao je da je infarkt krvnih sudova uzrok smrti akademika Sulejmana Redžića, potvrđeno je Srni u Centru javne bezbjednosti /CJB/ Istočno Sarajevo. Okružno tužilaštvo u Istočnom Sarajevu naložilo je Centru da obustavi istragu po ovom pitanju.\nNa području Lapišnice, u kanjonu rijeke Miljacke, 21. januara pronađeno je tijelo Sulejmana Redžića, koji je nestao 7. januara.\nPredsjednik Asocijacije nezavisnih intelektualaca “Krug 99” Sulejman Redžić je, prema saznanjima policije, iz kuće izašao 7. januara u popodnevnim časovima, a njegov nestanak porodica je prijavila policiji 9. januara.\nRedžić je bio šef Katedre za ekologiju i zaštitu prirodne okoline na Prirodno matematičkom fakultetu u Sarajevu, gdje je vodio i Centar za ekologiju i prirodne resurse.\nPrethodni članakU prošloj godini registrovano 212 zaraznih oboljenja ljudi\nNaredni članakU Rudom pronađeno 11 kesica indijske konoplje


Формиране комисије за процјену штете | Opština Kotor Varoš\nKOTOR VAROŠ, 15. MAJA – Načelnik opštine Kotor Varoš Zdenko Sakan rekao je danas da su formirane četiri opštinske komisije za procjenu štete nastale usljed poplava i klizišta na objektima, putevima i mostovima, poljoprivrednim zemljištima i komunalnoj infrastrukturi.\n“Iako nije proglašeno vanredno stanje na području opštine, konstatovali smo da smo u stanju teške elementarne nepogode jer su poplave i brojna klizišta prouzrokovali ogromnu štetu koja je u rangu majskih poplava iz 2014. godine“, istakao je Sakan i dodao da su opštinske komisije od danas na terenu.\n“Osim postojećih klizišta na Kruševu Brdu, Bodnjiku, Podbrđu i Rujevici, pojavila su se i nova u Vigošti i Liplju, tako da je sada prioritet uklanjanje odrona sa puteva. Svi lokalni putevi još nisu u funkciji, ali radimo na njihovom osposobljavanju“, naveo je Sakan.\n“Analizirajući stanje na terenu, slobodno mogu reći da je šteta na infrastrukturi i objektima ogromna. Očekujem reagovanje Vlade Srpske i republičkih institucija jer bez njihove pomoći nećemo moći da saniramo posljedice“, rekao je Sakan, nakon današnjeg sastanka Štaba za vanredne situacije.\n“Mještani Maslovara i Šipraga će u toku dana dobiti vodu, dok će u Vrbanjcima problem biti riješen u toku sutrašnjeg dana“, rekao je Jurić i dodao da će u toku dana biti poznati rezultati analize vode za piće.\n“U Maslovarama i Šipragama postoje određeni problemi sa napajanjem električnom energijom, ali radnici su neprestano na terenu. Očekujem da u toku dana stanje u ove dvije mjesne zajednice bude normalizovano“, rekao je Kušljić.


Obrazovanje u BiH: Osnovci na času psuju i kradu – Radio Feral\n24/12/2012 Mirza Musanovic\t0 Comments\nBh. osnovci tokom nastave u školama psuju, otvoreno prepisuju, ometaju nastavu, bježe sa časova, kradu i kasne u školu, a dešava se i da zastrašuju i tuku druge učenike.\nOvo je pokazao izvještaj “Definisanje standarda učeničkih postignuća” koji je prošle godine u 79 osnovnih škola i na oko 2.000 učenika u BiH sprovela Agencija za predškolsko, osnovno i srednje obrazovanje BiH.\nDo ovih podataka se došlo na osnovu odgovora direktora škola, a kao najprisutniji oblik problematičnog ponašanja naveli su psovanje, koje im je svakodnevica na časovima.\n“Nakon psovanja, najčešći oblici su bježanje sa časova i ometanje nastave, prepisivanje i vandalizam. Najređi su slučajevi zastrašivanja i fizičko nasilje nad drugim učenicima”, stoji u izvještaju.\nZlatko Lazić, direktor OŠ “Sveti Sava” iz Modriče, potvrdio je da se problematično ponašanje učenika dešava i u ovoj školi i da je siguran da se s tim susreću svi nastavnici i učitelji.\n“Ima svakakvih situacija, imali smo i problema sa načinom oblačenja, ali nekako uspijevamo da to dovedemo u red. Najveći problem su oni slučajevi u kojima roditelji ne žele da sarađuju sa nama. Bez obzira šta je učenik uradio, ti roditelji uvijek okrivljuju nastavnike i uvijek je njihovo dijete u pravu”, istakao je Lazić.\nPrema njegovim riječima, biti nastavnik u današnje vrijeme postaje sve teže zanimanje, jer “ako djecu želiš da naučiš nekoj discipline, roditelji se bune, a ako to ne radiš onda te optuže da ne radiš svoj posao”.\nSuad Čeliković, direktor OŠ “Mula Mustafa Bešeskija” iz Kaknja, kazao je da su ovi oblici ponašanja učenika prisutni u svim školama, a kao najizraženiji problem u njihovoj školi naveo je izostajanje sa nastave.\n“Bilo je i slučajeva maloljetničke delinkvencije i međusobnih sukoba između učenika, ali vjerujem da se to dešava u većini škola”, kazao je Čeliković.\nSelvedin Šatorović, predsjednik Samostalnog sindikata osnovnog obrazovanja i odgoja BiH, kazao je da ponašanje učenika na nastavi u bh. školama pokazuje da đaci imaju sve manje kućnog vaspitanja.\n“Ponašanje roditelja je takvo da su nastavnici u stalnom strahu od toga kako će roditelj reagovati na kritiku upućenu učeniku ili nešto slično, zbog čega su uvijek pod pritiskom. Sve više stičem uvjerenje da je onaj raniji obrazovni sistem bio mnogo bolji nego sada, a tada u centru pažnje nije bio učenik nego nastavni proces”, istakao je Šatorović.\nNada Grahovac, ombudsman za djecu RS, kazala je da nastavnici podrška djeci ne samo u učenju, već i u njihovom odrastanju, ali da to ne mogu ostvariti bez aktivne uloge roditelja.\n“Mi smo u Ministarstvu prosvjete i kulture RS tražili da sve škole donesu pravila školske discipline, a da ona budu donijeta u saradnji sa učenicima i roditeljima, da se odnose na učenike, nastavnike i roditelje i na sve druge osobe za vrijeme njihovog boravka u školi i da budu objavljena na vidnom mjestu u školi i naravno da bude pronađen način da se kontroliše njihova primjena”, pojasnila je Nada Grahovac.\n← Naredna godina jedna od najtoplijih koje se pamte\nČESTIT BOŽIĆ, NAJRADOSNIJI KATOLIČKI BLAGDAN ! →\n12/03/2013 Mirza Musanovic 0


Počinje vakcinacija protiv koronavirusa u Srbiji\nVakcinacija u Srbiji od sledeće nedelje, ne zna se kada će i masovna imunizacija\nVesti Autor:Sanja Sovrlić19. dec. 202018:37 > 19:12\nUkoliko se ostvare najave zvaničnika prve vakcine građani Srbije mogli bi da prime već sledeće nedelje. U Srbiju bi trebalo da stigne nešto manje od 5.000 doza vakcine kompanija Fajzer i Biontek što je dovoljno za oko 2.500 ljudi. Sada su prioritet stariji građani, a kada će početi masovna vakcinacija još nije poznato.\nKompanije „Fajzer“ i „Biontek“ su dokumenta za registraciju vakcine u Srbiji predale 2. decembra. Uvozna dozvola izdata je pre dva dana za 20.475 doza Fajzerove vakcine, objašnjavaju iz Agencije za lekove i medicinska sredstva. Prvo će doći 4.875 doza, što je dovoljno za 2.437 građana.\nGojković: 10.000 doza Fajzerove vakcine do kraja godine, uskoro plan imunizacije\nLončar: Fajzerove vakcine protiv korone u Srbiju stižu u ponedeljak ili utorak\nVarhelji: Vakcine zemljama Zapadnog Balkana kada počne raspodela i u EU\nPredsednik Srbije Aleksandar Vučić kaže količina je manja od ranije očekivanih 10.000 doza ove vakcine. Ranije je najavljivano da će prve vakcine ići zdravstvenim radnicima, sada je plan da to budu starački domovi.\n„Posebno ljude od 75 godina i više, da probamo prvo njih da vakcinišemo, dakle, imunizujemo“, objasnio je Vučić.\nA da bi vakcinacija počela sledi još jedan korak. Kontrola kvaliteta u laboratoriji i izdavanje sertifikata. Za to je više nego dovoljno 24 sata objašnjava, Pavle Zelić iz Agencije za lekove.\nTo znači da ako vakcina stigne u ponedeljak prvi građani Srbije bi je mogli primiti odmah narednog dana.\nNeželjene reakcije Fajzerove vakcine su u najvećem procentu blage, a najčešće je reč o crvenilu i otoku na mestu primene, umor, bol u mišićima i glavobolja dok se alergijske reakcije javljaju u malom broju slučajeva, objašnjava Zelić.\n„Jedini problem do sada primećen jesu alergijske reakcije ali one su se pokazivale kod pacijenata koji su alergični na određene sastojke vakcine. To je nešto što moramo posebno obratiti pažnju. Da se ispita pacijent pre nego što mu se da vakcina. Postoji mogućnost da pacijent nije svestan da je alergičan na neki sastojak vakcine i naravno da profesionalni koji daju vakcinu budu pažljivi da on ostane petnaest minuta na mestu gde se daje vakcina“, navodi Zelić.\nOn dodaje da se ruska vakcina Sputnjik V trenutno ispituje u laboratoriji Agencije.\nO efektima Fajzerove vakcine u sprečavanju širenja virusa saznavaćemo u narednim mesecima, objašnjava imunološkinja Emina Milošević.\n„Ono što ne znamo o tim vakcinama jeste koliko su u stanju da spreče asimptomatsku infekciju. To jest da li će pružiti potpuno sprečavanje širenja infekcije onda kada se distribuiraju“, kaže Milošević.\nIz Kovaksa stiže informacija da će svim zemljama, članicama tog sistema, omogućiti pristup dozama u prvoj polovini sledeće godine.\nEvropska unija podseća na ono za šta ju je predsednik Srbije prozivao na početku pandemije – solidarnost. Evropska komisija intenzivno radi na tome da vakcine koje je nabavila Evropska unija što pre stignu i u zemlje Zapadnog Balkana, izjavio je ranije ambasador Evropske unije u Srbiji Sem Fabrici.\nPredsednik Srbije objašnjava kako je borba za vakcine kao i ona za respiratore.\n„A verujte mi da ću obezbediti i za džabe bar 50.000 vakcina, a možda i 100.000 vakcina. I to van Evropske unije. A iz Evropske unije se nadam da ću obezbediti više od toga i to za džabe“, obećava Vučić.\nVećina građana Srbije za sada čeka svoj red jer još uvek nemamo odgovor na pitanje kada će početi masovna vakcinacija.\nagencija za lekovekoronavirusvakcina


Živković očekuje vanredne parlamentarne izbore zajedno sa lokalnim i pokrajinskim\nPredsednik Nove stranke Zoran Živković ocenio je večeras da će zajedno sa lokalnim i pokrajinskim izborima biti održani i vanredni republički izbori i istakao da je vreme da se u Srbiji menja vlast.\n„Ne verujem Aleksandru Vučiću i smatram da će biti svi izbori održani i pre tih famoznih pet meseci koje najavljuje. Smatram da će na lokalnim izborima SNS doživeti šamar, kakav je Slobodan Milošević dobio 1996. godine, a da će ukoliko ne raspiše republičke izbore dobiti kasnije i 5. oktobar“, rekao je Živković na tribini u Šapcu.\nOn je ocenio da se u Srbiji ne živi bolje, a da vlast jedino napreduje u neistinama i obmanama. „Vreme je da Srbija menja vlast jer živi bolje. Niti su nam sudovi efikasniji, a gradjani insistiraju na tome“, rekao je Živković i dodao da „gradjane interesuje ko su krvici za smrt sedam ljudi, prilikom pada helikoptera nadomak beogradskog aerodroma i ko falsifikuje diplome i lične karte“.\nTribini u Šabačkom pozorištu prisustvovalo je više stotina gradjana, a održana je povodom obeležavanja godinu dana rada lokalnog ogranka Nove stranke.\nPredsednik gradskog odbora Aleksandar Simić naveo je da je za godinu dana stranka učlanila oko 500 simpatizera i napravila odbore u skoro svim seoskim sredinama tog grada. „Mi nemamo članove koji donose glasove da bi kasnije dobili posao, nemamo ni odbornike u lokalnom parlamentu, jer iako je legalno da nam se neko pridrži od sadašnjih odbornika, to nije moralno pa ih nećemo. Na sledećim izborima u koaliciju idemo sa porodicom, komšijama, prodavcima krojačicama i frizerkama jer su to ljudi koji nas najbolje znaju“, rekao je Simić.\nKonvenciji stranke prisustvovali su pored članova stranke, predstavnici skoro svih stranaka koje deluju na teritoriji Šapca, a gost je bio i lider stanke Zajedno za Srbiju i bivši funkcioner Demokratske stranke Dušan Petrović.


Zakazana tri meča u Havani, prvi sutra u 23,00 časa\nMuške seniorske reprezentacije Srbije i Kube odigraće tri prijateljske utakmice u Havani, u okviru priprema za XXI Svetsku ligu 2010. Prvu utakmicu Srbija i Kuba će odigrati sutra (petak, 14. maj) od 17,00 časova po lokalnom, odnosno 23,00 časa po našem vremenu. Drugi meč će se odigrati u nedelju, 16. maja od 16,00 (22,00) časova, a treći u utorak, 18. maja od 20,00 časova (sreda, 19. maj – 02,00 časa po našem vremenu). Povratak seniora Srbije iz Havane predviđen je za 20. maj.\nNa Kubu sutra putuje 14 igrača\nObjavljeno 11 maj 2010\nMuška seniorska reprezentacija Srbije sutra ujutro putuje u Havanu, gde će trenirati sa Kubom do 19. maja u okviru priprema za XXI Svetsku ligu 2010. Igor Kolaković, prvi trener seniora Srbije, saopštio je sastav od 14 igrača koji će putovati na Kubu.\nSrbija od sutra kompletna – Put u Havanu u sredu\nMuška seniorska reprezentacija će od sutra biti u kompletnom sastavu na pripremama za XXI Svetsku ligu 2010. Pripremama su se danas priključili Marko Podraščanin, Dragan Stanković, Saša Starović, Marko Samardžić i Nikola Rosić, a sutra će sa treninzima početi Nikola Kovačević. Seniori Srbije će u sredu otputovati u Havanu, gde će do 19. maja trenirati i igrati prijateljske utakmice protiv Kube.\nStrana 1201 od 1238


EU izrazila zabrinutost zbog situacije u Mijanmaru\nU izjveštaju ECHO-a mijanmarski muslimani predstavljeni kao “žrtve nacionalizma i diskriminacije” .\nEvropska unija je izrazila duboku zabrinutost zbog nasilja u zapadnoj regiji Mijanmara Arakanu i pozvala tamošnje vlasti da dozvole svjetskim humanitarnim ekipama da uđu u zemlju i pomognu ugroženom stanovništvu.\nU izjavi za agenciju Anadolija, članica Ureda za humanitarne poslove Evropske komisije Kristalina Georgieva kazala je kako prati razvoj situacije u pograničnoj regiji Mijanmara i Bangladeša u kojima traje nasilje i ljudi traže sigurnu luku za pomoć u vidu hrane i lijekova.\n„Duboko smo zabrinuti razvojem situacije u Arakanu. Komisija EU poziva vlasti Mijanmara i Bangladeša da dozvole ulazak humanitarnim ekipama koje žele pomoći žrtvama“, kazala je Georgieva.\nUred za humanitarne aktivnosti Evropske komisije (ECHO) je uradio izvještaj o Mijanmaru u kojem se opisuje život i patnja 700 hiljada arakanskih (Rohingya) muslimana koji su meta nasilja u toj regiji. Tamošnji muslimani u izvještaju se navode kao „žrtve nacionalizma i diskriminacije“, a njihov problem sa pravom državljanstva smatra se „političkim problemom“.\nU izvještaju se ističe da je u Arakanu u toku humanitarna kriza i da je više od polovine stanovništva suočeno sa problemom gladi. U tekstu izvještaja se navodi da na svakih 300 ljudi dolazi jedan ljekar i da je više od pola miliona ljudi raseljeno usljed nasilja koje traje godinama.\nU centru Kalesije položit će se cvijeće poginulim šehidima i borcima Armije RBiH. Dan Općine Kalesija obilježava se danas, kada...


Danas ročište o KAP-u u Nikoziji – Bankar.me\nAugust 5, 2014 BERZA, Članci, CRNA GORA, SVE VIJESTI Leave a comment\nPrvo ročište u sporu koji je pred Okružnim sudom u Nikoziji protiv KAP-a pokrenula ruska En plus grupa, odgođeno je krajem jula zbog prikupljanja novih dokaza.\nZaštitnica imovinsko-pravnih interesa Crne Gore Mirjana Milić smatra da je odluka suda u Nikoziji o zabrani transakcije sa imovinom Kombinata aluminijuma Podgorica KAP u suprotnosti sa našim javnim poretkom.\nRočište po tužbi ruske EN plus grupe protiv KAP-a o povraćaju duga od 44 miliona eura biće održano danas u Okružnom sudu u Nikoziji. Pored punomoćnika KAP-a, ročištu će prisustvovati i advokat kompanije Uniprom, koja je preuzela upravljanje fabrikom, pišu Dnevne novine.\nKomentarišući postupak koji se vodi na Kipru, zaštitnica imovinsko-pravnih interesa Crne Gore Mirjana Milić Dnevnim novinama je kazala da odluka suda u Nikoziji neće imati nikakvog uticaja na dalji tok stečajnog postupka.\n“Svaka država sprovodi stečajni postupak na osnovu normi koje su javno-pravnog karaktera, a odluke stranih sudova se ne mogu priznati ako su u suprotnosti sa javnim poretkom. U suprotnom, to bi značilo da strani organ suspenduje pravni poredak države koja treba, navodno, da izvrši takvu odluku”, rekla je Milić.\nOna je istakla i da strani sud ne može suspendovati propise bilo koje države, niti će bilo koja država priznati stranu sudsku odluku koja je suprotna njenom javnom poretku.\nPrema njenim riječima, pravila koja regulišu stečajni postupak su imperativnog karaktera i njih ne može suspendovati strana sudska odluka. Vrlo je vjerovatno, kako dodaje, da se u pravnoj stvari koju rješava sud u Nikoziji pokušalo koristiti procesno ovlašćenje sa motivom da se ostvari više prava od onih koja po Zakonu o stečaju pripadaju.\nPOJMOVIarbitraža zbog kapa Blokada KAP-a Brisel naredio zatvaranje KAP-a KAP duguje za struju KAP Kombinat Aluminijuma Podgorica\nPrevious Tri savjeta kako doći do poslovne ideje\nSljedeći Hotel „Regent Porto Montenegro“: Puna popunjenost već prvog vikenda


Rad Suda i Tužilaštva BiH izvor dodatne destabilizacije\nN.N. 28.11.2015 16:55\nBeograd - Učesnici međunarodnog skupa u Beogradu zaključili su danas da rad Suda i Tužilaštva BiH nije doprinio uspostavljanju pravde i da je bio pristrasan prvenstveno u korist bošnjačko-muslimanske strane, što je izvor stalnih tenzija i dodatne destabilizacije prilika u BiH.\nUčesnici skupa "Sud i Tužilaštvo BiH u kontekstu /de/stabilizacije Republike Srpske" saglasili su se da Srpska ima pravo da raspiše referendum o Sudu i Tužilaštvu BiH.\nNa referendumu bi građani Srpske imali mogućnost da se demokratski izjasne ukoliko se prije isteka zakonskih rokova za njegovo raspisivanje ne postignu opipljive i od relevantnih međunarodnih faktora garantovane temeljne reforme rada i mandata Suda i Tužilaštva BiH.\n"Niko nema pravo da ospori osnovno ljudsko i građansko pravo građanima Republike Srpske da, putem referenduma, javno izraze svoju demokratsku volju, i svi napori u tom pravcu krše osnovna demokratska prava zasnovana na univerzalnim vrijednostima i poveljama koje su postale sastavni dio evropskog demokratskog poretka i njegovih vrijednosti", navodi se u zaključcima.\nUčesnici skupa istakli su da je osnivanje Suda i Tužilaštva BiH bilo u suprotnosti sa Dejtonskim soprazumom zato što Ustav BiH /Aneks 4/ ne predviđa postojanje centralnih pravosudnih organa i određuje da pravosuđe ostane u isključivoj nadležnosti entiteta.\n"Način kako su centralni pravosudni organi uspostavljeni takođe je protivustavan zato što je to postignuto dekretom visokog predstavnika oslanjajući se na fikciju bonskih ovlašćenja, umjesto na način koji je Ustavom predviđen, saglasnošću entiteta", navodi se u zaključcima.\nEminentni stručnjaci iz Rusije, Srbije i Republike Srpske zaključili su da takozvana bonska ovlašćenja i njihova "/zlo/upotreba" od visokih predstavnika u BiH predstavljaju permanentni napad na Dejtonski sporazum i njegovu degradaciju.\nTo je, kako je zaključeno, uz konstantno prekoračenje dejtonskih ovlašćenja visokih predstavnika, faktor stalne destabilizacije BiH, a kako je ukazano, osnivanje Suda i Tužilaštva BiH je upravo posljedica ove silom nametnute anti-dejtonske situacije.\n"Opisana permanentna degradacija Dejtonskog sporazuma, i to prvenstveno od zapadnih sila i Turske, prvenstveno je usmjerena na slabljenje Republike Srpske i njeno postepeno utapanje u centralizovanu BiH, kakvu Dejtonski sporazum ne poznaje i čiji je pokušaj stvaranja bio i osnovni razlog za izbijanje rata u BiH 1992. godine", zaključili su učesnici skupa.\nU zaključcima se ističe da je, uprkos svemu, rukovodstvo Republike Srpske od 2011. godine pokazivalo spremnost na postizanje kompromisa u vidu reforme institucija Suda i Tužilaštva BiH, ali to do sada to nije dovelo ni do kakvih reformi, čak i uz napore i posredovanje EU.\nZaključeno je da je rukovodstvo prvenstveno zbog tih razloga poseglo za institutom referenduma, gdje bi građanima Republike Srpske bilo omogućeno univerzalno demokratsko pravo da se o pitanju dalje svrsishodnosti Suda i Tužilaštva BiH, ali i o širem pitanju nedemokratskog i antidejtonskog načina nametanja zakona u BiH, javno izjasne.\nTo bi, kako se navodi u zaključcima, učinili putem referendumskog pitanja "Da li podržavate neustavno i nezakonito nametanje zakona od strane visokog predstavnika međunarodne zajednice, a posebno nametnute zakona o Sudu i Tužilaštvu BiH i primjenu njihovih odluka na prostoru Republike Srpske?".\nKecmanović: Od referenduma se pokušava napraviti bauk\nReferendum o Sudu i Tužilaštvu BiH, koji je izjašnjavanje o vraćanju otete dejtonske nadležnosti u izvorne okvire entiteta, zlonamjerno se tumači kao korak do secesije da bi se od njega napravio bauk koji kruži regionom, rekao je u Beogradu senator Republike Srpske Nenad Kecmanović.\nOn je na međunarodnom skupu "Sud i Tužilaštvo BiH u kontekstu /de/stabilizacije Republike Srpske" ukazao na to da, uprkos otimanju entitetskih nadležnosti, nametanju zakona, uvođenju novih institucija i smjenjivanju političara, BiH nije postala funkcionalnija.\nKecmanović, koji je i politički savjetnik predsjednika Republike Srpske, rekao je da je nekadašnji visoki predstavnik EU za bezbjednost i spoljne poslove Ketrin Ešton prijedlogom da se umjesto referenduma o samostalnosti prije četiri godine pokrene strukturalni dijalog o pravosuđu, priznala opravdanost zahtjeva Republike Srpske.\nOn je podsjetio da se, međutim, sa strukturalnim dijalogom ništa nije dogodilo tokom četiri godine jer ni bošnjačka strana niti visoki predstavnik u BiH Valentin Incko "nisu htjeli da se problem riješi ni na taj način".\n"Pošto je Srpska na to odgovorila novom odlukom o referendumu, čitava priča se ponavlja. Ne zna se šta je veći cinizam: da li kad Incko srpsko insistiranje na izvornom Dejtonu optužuje kao antidejtonsko ili tvrdnja sa iste adrese da su poslanici Narodne skupštine Republike Srpske izglasali nametnute zakone i tako i sami participirali u reviziji Dejtona", naglasio je Kecmanović.\nOn je istakao da Incko nije pokušao da objasni kako to da vraćanje jedne otete dejtonske nadležnosti u izvorne okvire entiteta može da bude korak do secesije i ukazao da ni deklaracija vladajuće stranke o velikom referendumu, kao krajnje sredstvo, koji je uslovno najavila za 2017. godinu, ne pominje nezavisnost nego samostalnost Republike Srpske u okviru BiH kao konfederacije ili unije.\nKedmanović je ukazao da dužnost Incka "i nije da bilo šta riješi u BiH, nego baš obratno - njegovo je da povremeno prijeti Srbima, da Bošnjacima osvježava lažne nade i da za Hrvate traži i ne nađe rješenje".\n"Drugim riječima, da čuva simetriju nezadovoljstva, održava konflikt i zamlju u dvorištu Evrope uvijek drži, kako bi sam rekao, nad provalijom novog građanskog rata, koji bi opet jedino Amerikanci mogli da zaustave", zaključio je Kecmanović.\nSavjetnik ministra pravde Republike Srpske Nikola Kovačević istakao je na skupu da je osnovni problem kada je riječ o radu Suda i Tužilaštva BiH u tome što u Ustavu BiH uopšte ne postoji ustavni osnov za Sud i Tužilaštvo BiH.\nKovačević je naveo da je Sud BiH nametnuo visoki predstavnik svojim zakonom i naglasio da Republika Srpska želi "da se to pitanje riješi i da se taj zakon donese u parlamentarnoj proceduri".\n"Ono što posebno zamjeramo tom sudu jeste retroaktivna primjena Krivičnog zakona BiH, kada su osumnjičeni kažnjavani retroaktivno prema Krivičnom zakonu BiH, jer nije primjenjivan Krivični zakon bivše SFRJ kao zakon koji je važio u vrijeme izvršenja krivičnih djela", rekao je Kovačević.\nOn je istakao da je za razliku od sudova u entitetima, okružnih i kantonalnih sudova, koji su pirmjenjivali Krivični zakon bivše SFRJ, Sud BiH to radio sve dok Sud u Strazburu nije utvrdio da Sud BiH krši član 6 Evropske konvencije retroaktivnom primjenom Krivičnog zakona BiH.\nKovačević je objasnio da je Ministarstvo pravde Republike Srpske napravilo radnu verziju zakona o Sudu BiH, koja je prihvaćena na ministarskoj konferenciji u Briselu, kao verzija koja bi mogla poslužiti za novi zakon o Sudu BiH.\n"Ona bi trebalo da rješava pitanja na način kako su opšteprihvaćeni standardi u zemalja koje imaju razvijenu demokratiju. Dakle, i prvostepeni sud, drugostepeni sud, i ukida se institut preuzimanja predmeta, jer po sadašnjem zakonu Sud BiH može u svakom momentu preuzeti i predmete, koji su u isključivoj nadležnosti entitetskih sudova", rekao je Kovačević.\nDirektor Predstavništva Republike Srpske u Srbiji Mlađen Cicović istakao je da građani Republike Srpske u BiH nisu slobodni i ravnopravni pred Sudom i Tužilaštvom BiH.\n"Zato što Sud i Tužilaštvo nisu u skladu sa Ustavom i zato što je naša borba za poštovanje slova Dejtona, a ne `duha Dejtona`, borba za ravnopravnost i borba za uspostavljanje sudstva i tužilaštva u BiH u skladu sa Ustavom", rekao je Cicović.\nOn je naglasio da samo tako uspostavljeni nepristrasan Sud i Tužilaštvo može biti garant mira i stabilnosti u BiH i regionu, ali i primjer drugim narodima i entitetima u "zemljama slične nepravde".\nČavoški: Referendum o Sudu i Tužilaštvu BiH je potpuno legitiman\nAkademik Kosta Čavoški istakao je danas da je referendum za koji se zalaže Republika Srpska potpuno legitiman jer Sud i Tužilaštvo BiH nisu predviđeni Dejtonskim sporazumom nego nametnuti dekretima koje su protivustavno donosili visoki predstavnici.\n“Kako je to protivustavna tvorevina, ona treba da se ukine”, poručio je Čavoški na međunarodnom tematskom skupu u Beogradu pod nazivom “Sud i Tužilaštvo BiH u kontekstu (de)stabilizacije Republike Srpske”.\nČavoški je napomenuo da je antiustavno bilo i formiranje distrikta Brčko.\n“Oni koji su protiv referenduma zapravo zastupaju ili američku politiku ili drugih velikih sila ili interese muslimana u BiH. Sramota je kad to čine i pojedine nazovi srpske stranke u BiH”, rekao je Čavoški.\nOn je istakao da referendum ne predstavlja nikakvu opasnost za bezbjednost BiH i da bi “sve bilo u savršenom redu i miru ukoliko bi se referendum sproveo i ukinuo Sud i Tužilaštvo BiH”.\n“Ustavni sud je preuzeo nadležnost kao revizioni svih sudova i u jednom i drugom entitetu, tako da BiH već ima mogućnost da utiče na srpske odluke i nije potrebna posebna sudska instanca”, rekao je Čavoški.\nProfesor Univerziteta u Istočnom Sarajevu Spasoje Tuševljak istakao je da je međunarodna zajednica svojom politikom u BiH uslovila lošu ekonomsku situaciju, zbog destrukcije mehanizama koji bi entitetima omogućili samostalnu ekonomsku politiku.\nProfesor Univerziteta u Kragujevcu Zoran Čvorović ocijenio je da je uređenje BiH protivpravno pretvoreno iz realne unije u federaciju.\n“Svedoci smo da se u odnosu na izvorni dejtonski ustavni tekst državno uređenje u BiH drastično promijenilo posebno uvođenjem Suda i Tužilaštva BiH. Dejtonski sporazum uređuje BiH kao realnu uniju, a njoj ne priliči postojanje sudske vlasti na nivou konfederalne zajednice, odnosno realne unije”, rekao je Čvorović.\nOn je ocijenio da bi strane potpisnice Dejtonskog sporazuma – Srbija kao nasljednica SRJ, Hrvatska, BiH, kao i njeni entiteti, te zemlje svjedoci – garanti, posebno Ruska Federacija, morali da intervenišu i spriječe protivpravnu promjenu državnog oblika BiH na jednostran način bez dogovora sa drugim ugovornim stranama.\nFilimonova: Refendum instrument za očuvanje srpskog naroda\nReferendum o Sudu i Tužilaštvu BiH je instrument za očuvanje srpskog naroda i ne postoje nikakve međunarodne odredbe koje bi mogle da ga spriječe ili zabrane, izjavila je u Beogradu glavni i odgovorni urednik moskovskog Fonda strateške kulture Anja Filimonova.\nOna je na otvaranju međunarodnog skupa "Sud i Tužilaštvo u kontekstu /de/stabilizacije Republike Srpske" u Beogradu rekla da je referendum veoma važna stvar za Zapad, zato što je Zapad formirao sistem protektorata različitog stepena potčinjenosti na Balkanu, a tako i za Republiku Srpsku i za srpski nacionalni korpus na Balkanu.\nOna je na skupu u beogradskom Medija centru podsjetila da na Balkanu postoji oko 100.000 praktično aktivnih sljedbenika vehabijskog pokreta i oko 4.000 aktivnih boraca vehabista, koji su u svakom trenutku spremni da krenu u "sveti rat".\n"Postoji oko 28 aktivnih centara u BiH, postoji izričita sprega između vlasti i bezbjednosnog sistema BiH sa liderima i finansijerima vehabijskog pokreta. Sve to ne može, a da ne izaziva ozbiljnu zabrinutost u vezi sa tim šta ako Zapad nastavi politiku suštinskog rušenja Republike Srpske lišavanjem prava koje ona izvorno ima po Dejtonskom sporazumu", navela je Filimonova.\nOna je upozorila da će ako Republika Srpska bude urušena, onda biti urušena i granica vehabijskog pokreta, "koju Zapad svjesno formira i razvija u BiH".\nKako je ukazala, Srbija će onda, kao najjača država na Balkanu, biti praktično u kandžama vehabija - sa jedne strane onih u BiH, sa druge vehabija Raške oblasti i vehabija sa Kosmeta, koje su međusobno veoma tijesno povezane.\n"Možemo reći da je referendum instrument za očuvanje srpskog naroda i neotuđivog, demokratskog, legitimnog prava srpskog naroda na iskazivanje volje. Ne postoje nikakve međunarodne odredbe, koje bi mogle da spriječe ili zabrane referendum. Referendum srpskog naroda je neotuđivo, izvorno pravo srpskog naroda kao bilo kojeg naroda na iskazivanje volje", poručila je Filimonova.\n"To je samo još jedna od tačaka u tom procesu. Ta odluka mora da bude poništena, a Republika Srpska mora da krene u jačanje sopstvenog suvereniteta, zato što je to u ovim geopolitičkim trenucima jedino sredstvo za očuvanje Srba na Balkanu", zaključila je Filiomonova.


Patronaži zahvalnica Udruženja penzionera za dugogodišnju saradnju\n15. april, 2016.\nZa dugogodišnju saradnju i preventivne preglede u mesnim zajednicama, na Godišnjoj skupštini Udruženja penzionera Valjeva dodeljena je zahvalnica Službi polivalentne patronaže Doma zdravlja Valjevo. Od predsednika Udruženja Andrije Đilasa zahvalnicu su primile glavna sestra Службе patronaže Vesna Pavlović i patronažna sestra Milica Ranković.\nPatronaža već godinama jednom mesečno sprovodi kontrolu zdravlja u Domu penzionera i mesnim zajednicama Krušik, Nada Purić, Naselje oslobodilaca Valjeva i Gradac. Prvenstveno se kontroliše pritisak i meri nivo šećera u krvi, uz zdravstvene savete i preporuke. Korisnici ovih usluga, među kojima su najbrojniji penzioneri, unapred su obavešteni o terminima preventivnih pregleda. Uskoro će mesečna provera zdravlja postati redovna i u mesnim zajednicama Dračić, Popučke i Divci.\nNa ovaj način Patronaža Doma zdravlja Valjevo vodi brigu o starijim sugrađanima sa jasnim imperativom u radu: pružiti podršku razumevanjem potreba starenja i savetima podstaći zdravo starenje, koliko god je to moguće. U Valjevu ima 16.239 starih sa prosečnom starosti 77 godina kod žena i 72 godine kod muškaraca. Ovi podaci obavezuju da preventivni rad mora biti još organizovaniji i dostupniji pa se zbog toga proširuje na veći broj mesnih zajednica.


Abreu : Ekonomsko stanje u BiH bi moglo postati alarmantno – Informer\n“Stanje u BiH trenutno nije alarmatno, ali vrlo brzo može da postane takvo”, rekla je ona u razgovoru za Srnu, povodom procjena da bi rast BDP u BiH iduće godine mogao biti svega jedan odsto, pa čak i da bi situacija mogla biti gora ako se kriza u eurozoni proširi.\n“Strane direktne investicije se nisu oporavile od krize iz 2008/2009. Međutim, izvoz je bio ključna poluga oporavka iz prošle krize, ali sada će smanjenje rasta u EU i eurozoni negativno uticati na sam izvoz, a i na ekonomski rast u BiH”, objašnjava šef Kancelarije Svjetske banke u BiH.\nŠef kancelarije Svjetske banke naglašava da je bitno da se zemlja pripremi za negativne efekte potencijalne krize, navodeći kao primjer druge zemlje u regiji – Srbiju, Makedoniju, koje se provođenjem reformi i aranžmanima sa MMF-om i Svjetskom bankom pripremaju za potencijalne efekte krize.\n“Samim tim, kreditiranje u BiH će biti usporeno”, rekla je Abreu, ali nije željela da spekuliše o budućnosti eura.\n“Samim tim, ne samo da se mogu napraviti uštede, nego se može poboljšati pravičnost u raspodjeli sredstava ugroženim kategorijama kojima je stvarno potrebna pomoć”, naglasila je ona i dodala da nema bezbolnih reformi i da je za svaku reformu potreban politički kuraž.\nPrema njenim riječima, u predstojećem periodu Svjetska banka će pružiti podršku za reformske aktivnosti u BiH u tri oblasti – unapređenje konkurentnosti domaće privrede, socijalnoj zaštiti i inkluziji najugroženijih, te održivom korištenju prirodnih resursa.\n“Tokom naredne četiri godine BiH će imati na raspolaganju 148 miliona američkih dolara beskamatnih sredstava od Međunarodne asocijacije za razvoj (IDA) za investicione projekte, a osim toga biće na raspolaganju i 200 miliona dolara od Međunarodne banke za obnovu i razvoj za pružanje podrške strukturalnim reformama u zemlji“, navela je Abreu.\n“Regulatorne reforme mogu biti teške i dugotrajne, ali su značajne, posebno u kriznim vremenima. Regulatorni ambijent za poslovanje može uticati na mogućnost firmi da se nose s krizom i iskoriste prilike kad počne oporavak”, istakla je ona.\n“Vlasti u BiH su ostvarile napredak na unapređenju poslovnog okruženja i investicione klime, i taj napredak je prepoznat u posljednjem izvještaju `Duing biznisa`, posebno u oblasti zemljišne administracije i katastra. Međutim, druge zemlje provode reforme brže, te je stoga sveukupno rangiranje BiH smanjeno”, rekla je ona, komentarišući podatak da je BiH na 125. mjestu po lakoći poslovanja od 184. rangirane zemlje svijeta, i najlošije rangirana u regionu.


Promena podrazumevanog operativnog sistema za pokretanje (multiboot)\nUkoliko ste instalirali više od jednog operativnog sistema na računaru, možete izabrati koji od njih će se pokretati kada uključite računar. Više od jednog instaliranog operativnog sistema na računaru često se naziva i multiboot konfiguracija.\nIzaberite karticu Više opcija, a zatim u okviru Pokretanje i spasavanje izaberite opciju Postavke.\nU okviru Pokretanje sistema, na listi Podrazumevani operativni sistem izaberite operativni sistem koji želite da koristite prilikom uključivanja ili ponovnog pokretanja računara.\nDa biste mogli da odaberete operativni sistem koji ćete koristiti kada uključite računar, uverite se da je potvrđen izbor u polju Vreme prikazivanja liste operativnih sistema, a zatim izaberite željeni broj sekundi za prikazivanje liste dostupnih operativnih sistema pre nego što se podrazumevani operativni sistem automatski pokrene.\nTakođe pogledajteInstaliranje više od jednog operativnog sistema (multiboot)Instaliranje i ponovno instaliranje Windows


Pariški sporazum | Časopis Simbioza\nSeptember 1, 2021 September 1, 2021 Dobrica Dević\tčovek i priroda, klimatske promene\nProteklih nekoliko godina, diskusijao posledicama globalnog zagrevanja i klimatskih promena postaje sve češća, a u edukaciju i informisanost širokih narodnih masa uključile su se brojne organizacije sa ciljem da osveste svakog pojedinca da naše svakodnevne navike, naizgled bezazlene, poput efekta leptira mogu imati trajne posledice po našu okolinu.\nJedna od pokretačkih organizacija bile su Ujedinjene nacije, koje su decembra 2015. godine usvojile međunarodni ugovor o klimatskim promenama svima poznat kao Pariški sporazum. Članice ovog sporazuma su 195 zemalja, uključujući i SAD koje su se u jednom momentu povukle, a potom ponovo postale članice ovog ugovora. Pariški sporazum je pravno obezbeđujući međunarodni ugovor o klimatskim promenama koji za cilj ima da ograniči globalno prosečno povećanje temperature na 1,5°C. Ovaj sporazum je bio prekretnica u procesu ublažavanja klimatskih promena jer je prvi obavezujući sporazum koji je uključio sve zemlje u zajednički cilj koji podrazumeva borbu protiv klimatskih promena i prilagođavanju njihovim efektima.\nNjegovo sprovođenje zahtevalo je ekonomsku i društvenu angažovanost, zasnovanu na naučnim istraživanjima, a svaka zemlja morala je da saopšti koje će to akcije preduzeti kako bi se smanjile emisije gasova sa efektom staklene bašte. Neke od najznačajnijih mera za sprovođenje svih zemalja bile su smanjenje sagorevanja fosilnih goriva i smanjenje potrošnje električne energije. Sve članice sporazuma su se složile da se okupljaju svakih pet godina kako bi procenile kolektivni napredak ka dugoročnim ciljevima, kao i da izveštavaju javnost o tome kako sprovode klimatske akcije.\nIako se pričalo o sporom ali ipak vidljivom napretku u ostvarivanju ciljeva potpisanih Pariškim sporazumom, medijsku pažnju ovih dana okupirao je izveštaj pod nazivom Crveni alarm za čovečanstvo koji su objavile Ujedinjene nacije. Generalni sekretar Ujedinjenih nacija, izjavio je da Vlade zemalja koje su potpisle sporazum, nisu ni blizu nivou ambicija koji je potreban da se ograniči porast temperature za 1,5°C. Nauka sugeriše da se globalna emisija gasova mora smanjiti za 45% do 2030.\nPoplave, suše, izumiranje vrsta, toplotne promene, požari, porast nivoa mora… Posledice klimatskih promena podsećaju na kadrove filmova naučne fantastike. Zvanična nauka potvrđuje da nešto što smo gledali u filmovima, u neku ruku može postati naša realnost. NASA je objavila podatak da Međuvladin panel za klimatske promene (IPCC) predviđa porast temperature od 2,5 °C do čak 10 °C u narednom veku. Prema IPCC-u stepen uticaja klimatskih promena na pojedinačne regije variraće vremenom i sa sposobnošću društvenih i ekoloških sistema da ublaže ili se prilagode promenama. Predviđa se da će globalna klima nastaviti da se menja, a ona najviše zavisi od emisije gasova i od toga koliko je klima trenutno osetljiva na porast emisije gasova. Temperaturne promene, kao nešto što je već osetno, nastaviće da osciliraju. Toplotni talasi postaće sve intenzivniji, a hladni talasi sve ređi. Povećanje padavina očekuju se čak i na mestima gde ih ima izuzetno malo tokom godine. Jedno je sigurno, samo dobrim međudržavnim sporazumima i globalnim ekološkim aktivizmom možemo ublažiti klimatske promene i sprečiti niz posledica koje nas u suprotnom očekuju.\n← Muzička igra našeg mozga\nZerowaste način života – naša planeta je u trci sa vremenom →


"PUKE GLASINE" U IZVJEŠTAJIMA VIŠOJ KOMANDI\n2007-12-03 HAG/DEN HAAG\nBivši pripadnik Službe bezbjednosti Armije BiH potvrdio da je u julu 1995. godine znao da je odred El Mudžahid pripadnicima Armije zabranjivao pristup zarobljenicima koje je držao u svom logoru. Odbrana ukazuje na suprotne primjere i tvrdi da su u izvještaje vojne službe bezbjednosti često ulazile "puke glasine"\nEkrem Alihodžić, svjedok na suđenju Rasimu Deliću\nEkrem Alihodžić je od kraja marta do sredine avgusta 1995. godine obavljao dužnost pomoćnika komandanta Trećeg korpusa Armije BiH za poslove bezbjednosti. Svjedočeći na suđenju generalu Rasimu Deliću potvrdio je da je u julu 1995. godine, iz izvještaja podređenih službi bezbjednosti, raspolagao saznanjima da pripadnici odreda El Mudžahid drže ratne zarobljenike u svojim zatvorima, kao i da su "pojedinci iz tog odreda" pripadnicima službi bezbjednosti Trećeg korpusa Armije BiH zabranjivali pristup zatvorenicima.\nNa osnovu dokumenta koje mu je predočila optužba svjedok je potvrdio da su su takve informacije prosljeđivane nadređenoj Upravi vojne bezbjednosti Generalštaba. Nije, međutim, mogao sa sigurnošću odgovoriti da li su ti izvještaji upućivani u sjedište Uprave u Sarajevu ili na istureno komandno mjesto u Kaknju. "Ne bih želio da nosim grijehe, ni prema sebi ni prema bilo kome u ovom sudu", rekao je.\nOdbrana je u unakrsnom ispitivanju ukazivala da su zločine koji se pripisuju odredu El Mudžahid počinili pripadnici drugih arapskih grupa koje su djelovale na tom području.\nNa nekim od dokumenata koji su prosljeđivani Upravi vojne bezbjednosti, a u kojima se spominju incidenti sa mudžahedinima, naznačeno da se o tome „ne govori izvan službe“. Svjedok, međutim, nije mogao reći ko je takve upute dopisivao.\nSvjedoku je, takođe, pokazan dokument koji ukazuje da su pripadnici Službe vojne bezbjednosti 35. divizije Trećeg korpusa 25. jula 1995. godine obavili nekoliko informativnih razgovora sa ratnim zarobljenicima koji su bili u zatvorima odreda El Mudžahid te da su takve informacije takođe prosljeđivane Upravi bezbjednosti.\nU jednom od dokumenta koji su predočeni svjedoku opisuje se incident u kojem je neimenovani pripadnik odreda El Mudžahid upao u komandu 35. divizije tražeći poimenice jednog od vojnika Armije BiH prijeteći da će ga "zaklati" jer je Hrvat. Na osnovu tog incidenta, navodi odbrana, uskoro se proširila glasina kako pripadnici odreda žele "poklati sve Hrvate i Srbe" u redovima Armije BiH, a takva informacija se našla i u jednom od dokumenta proslijeđenih nadređenim službama.\nSvjedok se složio da je suština opisanog incidenta u izvještaju višoj komandi u potpunosti promijenjena. Na zahtjev Delićeve braniteljice Vasvije Vidović da prokomentariše tezu da su u izvještaje službi bezbjednosti često ulazile "puke glasine" svjedok je odgovorio riječima da je i "cijeli rat počeo zbog glasina".


SAVJETI – Page 2 – Mame i Bebe\n“Kneginja čardaša” otvorila novu sezonu Narodnog pozorišta Sarajevo\nNarodno pozorište Sarajevo otvorilo je novu umjetničku sezonu operetom “Kneginja čardaša” mađarskog kompozitora Emmericha Kálmána, a u režiji Amre Mehić. Narodno pozorište Sarajevo otvorilo je novu umjetničku sezonu operetom “Kneginja čardaša” mađarskog kompozitora Emmericha Kálmána, a u režiji Amre Mehić. […]\n“Ćelava pjevačica” otvorila novu sezonu Narodnog pozorišta Mostar\nPremijerom predstave “Ćelava pjevačica”, po tekstu Eugenea Ionesca, u petak je otvorena nova sezona Narodnog pozorišta Mostar. Premijerom predstave “Ćelava pjevačica”, po tekstu Eugenea Ionesca, u petak je otvorena nova sezona Narodnog pozorišta Mostar. “Nakon premijere mogu reći samo da […]


Dačić: Sledeći korak Srbije u vezi s Kosovom – da čekamo (VIDEO) | Insajder\nDačić: Sledeći korak Srbije u vezi s Kosovom – da čekamo (VIDEO)\nMinistar spoljnh poslova Srbije Ivica Dačić rekao je danas u Beogradu da su dva najvažnija prioriteta spoljne politike Srbije u 2019. očuvanje interesa na Kosovu i pristupanje Evropskoj uniji. "Nećemo odustati od naše posvećenosti dijalogu i opredeljenosti za kompromis kako bismo pronašli sveobuhvatno, dugotrajno i stabilno rešenje“, rekao je Dačić. Na pitanje šte je sledeći korak Srbije, Dačić kaže da je „sledeći korak da čekamo šta će se desiti, da li će dijalog biti otkočen".\nVeliki deo govora na prijemu povodom Nove godine po julijanskom kalendaru, ministar spoljnih poslova Ivica Dačić posvetio je Kosovu. Uz zahvalnost zemljama koje su povukle priznanje, Dačić je naveo da diplomatska aktivnost Srbije na tom polju ne ugrožava dijalog.\n"Mi jesmo za dogovor s Prištinom, ali na svaki njihov jednostrani akt koji nije dogovoren, reagovaćemo snažno na zaštiti naših interesa. Kao što biste i vi to radili", rekao je šef srpske diplomatije pred predstavnicima diplomatskog kora.\nNa pitanje novinara Insajdera šta je pozicija Srbije i koji su sledeći koraci, Dačić je bio neodređen.\n„Sledeći koraci Srbije su da čekamo da vidimo šta će se desti, da li će se dijalog otkočiti“, rekao je Dačić.\nNa institiranje da pojasni šta znači da je prvi korak Srbije da čeka, Dačić kaže da „da bi se dijalog nastavio takse koje je Priština uvela moraju biti ukinute“.\nMinistar spoljnih poslova nije želeo da kaže da li su razgraničenje i podela i dalje na stolu.\n„Mi pričamo sada o nečemu o čemu je moguće razgovarati ako se dijalog nastavi. Da bi se dijalog nastavio mora da dođe do ukidanja taksi, to kažu svi od SAD do Evropske unije“, rekao je Dačić odgovarajući na pitanja novinara.\nMoraju se zaštiti svedoci pred sudom za OVK, čekamo optužnice\nU vezi sa prvim saslušanjima pred specijalnim sudom za zločine OVK, Dačić navodi da je to tek početak i da Srbija očekuje da onaj ko je počinio zločine odgovara, ali navodi i da smatra da se sa tim dosta kasni\n„Očekujemo da neko ko je počinio zločine odgovara. Da bi se do toga došlo moraju se zaštiti svedoci jer je ranije bilo takvih slučajeva da na karju nismo imali žive svadoke. Ovo je samo početak očekujemo i optužnice“, kaže Dačić\nPred predstavnicima diplomatskog kora i medija ministar spoljnih poslova Srbije Ivoica Dačić naveo je i da će Srbija nastaviti s reformama na evropskom putu uprkos negativnim trendovima u samoj Evropskoj uniji. On je naveo i da saradnja s NATO u Partnerstvu za mir ne utiče na vojnu neutralnost Srbije.\n"NATO misija Kfor ima poseban značaj za srpsku zajednicu na Kosovu i Metohiji. Nažalost, bezbednosna situacija u Pokrajini zahteva nesmanjeno prisustvo Kfora i drago nam je što i brojne članice NATO prepoznaju ovaj problem", rekao je Dačić.\nOn je naveo da Srbija izuzetno ceni garancije NATO-a da snage bezbednosti kosovskih Albanaca naoružane dugim cevima, „kako god se te snage zovu ili se budu zvale, nemaju pristup severu KiM bez saglanosti KFOR-a i predstavnika lokalnih srpskih zajednica".\n„Voleo bih da nam dođu i predsednici SAD, Francuske i premijerka Velike Britanije“\nMinistar spoljnih poslova smatra da Srbija neće imati problem u odnosima sa EU zbog posete predsednika Rusije Vladimira Putina kao ni zbog, kako kaže, spektakularnog dočeka koji će biti organizovan. Dačić je podsetio da ruski predsednik bio u posetama i u zemljama članicama EU.\n„Ja bih veoma voleo kada bi predsednik SAD, premijer Britanije, predsednik Francuske… češće dolazili“, naveo je Dačić.\nNa pitanje da li bi i njima bio organizovan doček, Dačić odgovara potvrdno, ali „možda ne ovako spektakularan u smislu broja ljudi koji bi ih dočekali.\n„Znate, poslednji američki predsednik u poseti Jugoslaviji je bio (Džimi) Karter, poslednji britanski premijer Maragaret Tačer. Prema tome, neka dolaze“, rekao je Dačić.\nOn nije mogao da kaže da li će tokom postete predsednika Rusije tema razgovora biti Rusko-srpski humanitarni centar za čije je zaposlene koji je svojevremeno tražen diplomatski status. Posetu, kako je rekao Dačić, ne priprema on, već kabinet Predsednika Srbije.


Vreme 972 - Bez dogovora na Vozdovcu: Stranacko ogledno dobro\nTreća predizborna kampanja za lokalne izbore u centralnoj beogradskoj opštini, po svemu sudeći, poslužiće strankama da dođu do odgovora na pitanja koja se tiču njihovog pozicioniranja na političkoj sceni, uoči mogućih prevremenih parlamentarnih izbora\nUmesto organa uprave zaduženih da u roku od četiri godine rešavaju komunalne i druge probleme građana, opština Voždovac dobila je status – oglednog dobra. Nesposobne da se dogovore o podeli vlasti, stranke koje su dobile odborničke mandate na prethodnim, takođe ponovljenim, lokalnim izborima 7. juna, dovele su do raspisivanja još jednih (trećih) izbora, koji bi trebalo da se održe najkasnije do 15. decembra (sudeći prema najavi predsednika Skupštine Beograda i predsednika gradskog odbora socijalista Aleksandra Antića, novi izbori će najverovatnije biti održani u drugoj polovini novembra).\nPonovnim isterivanjem građana Voždovca na biračka mesta (i odgovarajućim isterivanjem novca iz budžeta), stranke će, po svemu sudeći, umesto problemima jedne od centralnih beogradskih opština, daleko veću pažnju posvetiti traganju za odgovorima na pitanja koja se tiču njihovog pozicioniranja na političkoj sceni – a sve to u sklopu priprema za eventualne prevremene parlamentarne izbore, za koje članice vladajuće koalicije tvrde da ih neće biti, ali svojim ponašanjem pokazuju da se za njih uveliko pripremaju.\nBez obzira na jednostavnu činjenicu da se iz ponašanja birača na lokalnim izborima nikako ne može izvlačiti zaključak koji bi mogao važiti za potencijalne parlamentarne izbore, priprema terena za upotrebu ishoda voždovačkih izbora za izvlačenje krupnih političkih zaključaka i još više – odgovarajućih marketinških poruka, uveliko je u toku. Traži se krivac za neuspešno formiranje vlasti, ukazivanjem na tuđu neprincipijelnost skriva se sopstvena, a u toku su i eksperimenti na terenu, kao što je odluka G17 plus da na ponovljene izbore izađe samostalno i tako javnosti pošalje poruku da se ne plaši rezultata istraživanja javnog mnjenja koje popularnost Mlađana Dinkića i partijskih prijatelja registruju na nivou od jednog procenta.\nNaprednjaci i narodnjaci optužuju Demokratsku stranku (DS) da je pritiscima sprečila Socijalističku partiju Srbije (SPS) da, kao u opštini Zemun, gde su u junu takođe održani vanredni izbori, omogući formiranje koalicije Srpske napredne stranke (SNS), Demokratske stranke Srbije (DSS) i SPS-a.\nDemokrate, s druge strane, optužuju SNS i DSS za vršenje pritiska na sopstvene odbornike, a sve u cilju sprečavanja formiranja koalicije čiji bi stožer bio upravo DS (argument za tu tvrdnju trebalo bi da predstavlja prisustvo gradskih funkcionera SNS-a i DSS-a u Skupštini opštine Voždovac u petak, kada je isticao rok za izbor predsednika i sekretara opštine). Ta stranka je pozivala DSS da omogući formiranje većine, što su partijski saborci Vojislava Koštunice s indignacijom odbili – uprkos činjenici da sa strankom Borisa Tadića učestvuju u vlasti u Mladenovcu, Barajevu i još nekim opštinama u Srbiji. Tu činjenicu, pred kojom pada priča o principijelnosti, DSS je pokušao da prikrije upravo pozivanjem na – principijelnost: funkcioneri te stranke su odbacili svaku mogućnost da su krivi za neuspeh u formiranju lokalne vlasti tvrdnjom da od DS-a nisu dobili odgovor na javno postavljeno pitanje o imovini gradonačelnika Dragana Đilasa.\nSocijalisti, takođe, nastoje da birače uvere u svoju principijelnost: od optužbi da su odgovorni za neuspeh dogovora o formiranju vlasti sa SNS-om i DSS-om (o čemu su se lako dogovorili u Zemunu) brane se tvrdnjom da je "u Zemunu pobeda SNS-a bila jasna", pa su socijalisti samo "verifikovali ono što su građani rekli na izborima". Na Voždovcu je, tvrde, došlo do izjednačenog odnosa vlasti i opozicije, pa nije sve bilo tako jednostavno. Naročito s obzirom na činjenicu da se pojavio još jedan faktor: saopštenje Gradskog odbora DS-a, izdato dan uoči isticanja roka za formiranje vlasti na Voždovcu, kojim se upozorava da bi savez SNS–DSS–SPS "ugrozio gradsku koaliciju" (DS–SPS–LDP). "Za SPS politički prioriteti su vlast koju vrši u Republici i u gradu. Tu vlast delimo sa DS-om i sa njima imamo strateške dogovore", rekao je, tim povodom, Aleksandar Antić.\nOdmah nakon što je postalo jasno da od formiranja organa vlasti na Voždovcu nema ništa, osim stranačkih funkcionera, koji su, putem medija, pokušali da suprotnu stranu okrive za izazivanje novih troškova, pojavili su se i neizbežni anonimni izvori sa svojim objašnjenjima. Tako se, recimo, istakao anonimni izvor iz DS-a, tvrdnjom da je ta stranka, odlukom da socijaliste privoli da ne razmišljaju o koaliciji sa naprednjacima i narodnjacima na Voždovcu, poslala poruku SNS-u "da nisu toliko jaki kao što im se u junu učinilo". Isti izvor je činjenicu da su demokrate, koje Voždovcem vladaju više od deset godina, u junu, zajedno sa koalicionim partnerima, osvojile mandat manje od naprednjaka, pokušao da objasni tvrdnjom da je DS lokalne izbore "shvatio isuviše lako" te da sada planira da "sve raspoložive snage usmeri na predstojeću kampanju".\nNaprednjaci, s druge strane, nagoveštavaju da će u predstojeću bitku ući na osnovu recepta proverenog još u vreme odbrane radikalskih boja: ta stranka optužila je DS da je sprečio SPS da sa SNS-om i DSS-om formira vlast u Voždovcu, s ciljem da prikrije šta je u toj opštini rađeno prethodnih godina.\nDa priča o ponavljanju izbora na Voždovcu preraste okvire gradskih rubrika medija, osim međustranačkih odnosa na nivou Grada i Republike i postavljanja pitanja o imovinskoj karti gradonačelnika, doprinelo je mešanje još jednog, sasvim neočekivanog faktora: sudbine Zakona o informisanju. Odluka G 17 plus da na ponovljenim izborima nastupi samostalno u nekim medijima protumačena je kao još jedan znak udaljavanja G 17 plus od koalicionih partnera u republičkoj vlasti, a sve to zbog nedovoljne podrške (restriktivnom) Predlogu izmena Zakona o informisanju, iniciranom od strane Dinkića i prijatelja.\nFunkcioner te stranke Željko Ivanji, međutim, odbacio je tumačenje o narušavanju koalicije na republičkom nivou, objasnivši da je reč samo o "proveri snage partije" – čije će ime, ionako, u novembru nestati sa političke scene, zahvaljujući formiranju nove stranke, u koju bi trebalo da uđu i neke značajne regionalne partije.\nVoždovac, dakle, (p)ostaje poprište ambiciozne i skupe međupartijske bitke, koja bi mogla daleko prevazići okvire uobičajene za izbore lokalnih organa vlasti. Onima koji celu priču vide kao još jedan primer neodgovornog odnosa prema budžetskom novcu, utehu bi mogla da predstavlja činjenica da nije ostvaren jedan drugi nagoveštavani scenario – onaj o kupovini pojedinih odbornika, kako bi se došlo do neophodne većine. S obzirom na ostale "lake letnje vesti", i to je nešto.\nIzbori na Kosovu: Rakijom i brašnom do glasova\nPrema preliminarnim podacima, na izborima za odbornike Skupštine grada Prištine, i za opštinu Peć, čija su sedišta u Gračanici i Goraždevcu, pobedu su odnele Srpska napredna stranka i Socijalistička partija Srbije.\nOdmah po okončanju izbora čule su se optužbe da su izbori neregularni i da su stranke koje su na njima pobedile kupovale glasove. Aleksandar Vučić, zamenik predsednika SNS-a optužio je vlast za manipulacije na jučerašnjim izborima. "Takva beskrupuloznost nije viđena otkad je za Milana Milutinovića ‘glasalo’ celo Prekaze, uključujući i Adema Jašarija" i dodao da su glasove kupovali brašnom.\nZvonimir Stević, predsednik Pokrajinskog odbora SPS-a, koji je i državni sekretar u Ministarstvu za Kosovo i Metohiju, odgovara da su ovakve izjave Vučića "notorna laž" i upućuje kontraoptužbe: "To su oni radili." Stević "ozbiljno sumnja" u rezultate na izbornim mestima u selima Preoce i Donja Brnjica. "Mislim da je klasična krađa u pitanju. Kako je moguće da u Preocu izlaznost bude 100 odsto, da DS dobije 100, SNS 108, radikali 118, a SPS 18. Reč je o klasičnom dogovoru. Našeg predstavnika u biračkom odboru su ili podmitili ili napili", kategoričan je Stević.\nSNS je, prema nezvaničnim rezultatima koje je saopštio načelnik Kosovskog okruga Goran Arsić, na biračkim mestima u Gračanici osvojio 1201 glas, na drugom mestu sa osvojenih 700 glasova je SPS u koaliciji sa Jedinstvenom Srbijom, PUPS-om i Grupom građana Vidovdan. Treća je Demokratska stranka sa osvojenih 588 glasova, Srpska radikalna stranka je četvrta sa 528 glasova, Demokratska stranka Srbije je na petom mestu sa 161 glasom, a šesta je Grupa građana Opstanak sa osvojenih 367 glasova.\nPrema ovim rezultatima, 47 odborničkih mesta u Skupštini grada Prištine SNS-u pripada 16 mandata, SPS-u devet, DS-u osam, SRS-u sedam, Grupi građana Opstanak pet i koaliciji DSS–NS dva mandata.\nPrema prvim rezultatima u Peći, pravo da bira odbornike iskoristilo je 662 birača. Socijalisti su osvojili 255 glasova, DSS 160, SNS 106, DS 94, Socijaldemokratska partija 30 i SRS 10 glasova.\nIznenađenje ovih izbora u Peći je Socijaldemokratska stranka Nebojše Čovića, koja je prešla cenzus i osvojila oko deset odsto glasova. Prema sadašnjim procenama, u ovoj opštini će vlast formirati SPS i DS, uz mogućnost da u njoj učestvuje i SDP.\nDrugo iznenađenje je SRS, koji je ostao ispod cenzusa.\nDa podsetimo, Vlada Srbije je 2. aprila raspustila lokalne vlasti u opštinama Priština i Peć sa obrazloženjem da krše zakon i zloupotrebljavaju službeni položaj. U vreme uvođenja privremenih mera predsednik opštine Peć bio je iz DSS-a, dok je u Prištini na vlasti bio SRS. U opštini Priština pravo glasa ima 26.090, a u Peći 8.310 građana.